Elsa: Luku 9 – Wikiaineisto\nElsa: Luku 9\nLuku 8 Luku 9\nKirjoittanut Teuvo Pakkala Luku 10\nOli muuan elokuun sunnuntai ja oikein herttainen ilma, jota ihastelivat kaikki. Sateisen yön jälkeen paistoi päivä kirkkaasti ja lämmin etelätuuli leyhähteli levittäen tuoreuden tuoksun. Nurmikkopaikat olivat uuden vihreät ja kaikkialla oli puhtaan näköistä. Auer vilisi ilmassa, joku leivokin laski säveliään kuin parhaana kevätpäivänä ja pääskyset suurissa parvissa korkealla ilmassa pitivät äänekästä iloa...\nVaaralla miehet istuskelivat tahi venyivät kaduilla paitahihasillaan, kokoontuneina kenturapaikoille joukkoihin puhelemaan asioistaan: kesän ansioista, toistensa työtuumista, maailman kuulumisista, ja mihin milloinkin puhe kantausi. Pojat, jotka jotakin tajusivat, olivat samassa joukossa tunkeutuneina johonkin rakoon ja uteliaina seurasivat puhetta, varsinkin jos kerrottiin seikkailuja merimatkoilta. Tytöt ja pienemmät lapset pitivät äänekästä melua omissa joukoissa leikkiessään mikä mitäkin. Vaimotkin pistäysivät silloin tällöin kadulle katsahtamaan lapsia tahi muuten pikimmältään silmäämään maailmaa, ja kun sattui puhekumppania, niin jäivät suusta kiinni, kunnes kumpikin muisti työnsä ja säikähti, että eihän vain siellä velli kuohu tahi puuro pohjaudu tahi puu putoa lattialle, jolloin juosten silpasivat sisään.\nViion leski ja Elsa istuivat pöydän ääressä ikkunan luona, jonka molemmat puoliskot olivat auki ja josta ulkoilma tunkihe sisään tuoksuineen, hempeine henkäyksineen ja riemuisine äänineen.\nTänään oli Viion leski ensi kertaa ylhäällä ja tunsi virkistystä ja pikaista palautumista entiselleen. Hän puheli Elsalle jotakin lystikästä lapsuutensa ajoilta, hassutuksia, joita heillä sikiöillä oli. Ja Elsa kertoi taas vuoroonsa leikeistään ja puuhistaan Karjansillan tykönä ja hiekkatöyräillä siellä. He ihastelivat ja nauroivat yhteisesti kertomuksilleen.\nVaan kun äiti rupesi kertomaan nuoruudestaan, jäi Elsa äänettömäksi aivan kuin hänellä ei olisi ollut mitään kerrottavaa ja hän näytti levottomalta ja alakuloiselta. Äitikin jätti kertomisensa vähän ajan kuluttua, kun hänestä se ei enää tuntunut sujuvan, johon hän ei syytä ymmärtänyt eikä ajatellutkaan.\nSyntyi äänettömyys, joka keskeytyi ainoastaan silloin tällöin jollakin sanalla. Molemmat katselivat ulos lasten leikkiä ja muuta hommaa, mitä näkyi ja oli hauskan näköistä.\nViion leski sai korvaansa ulkoa jotain »Usko»-laivasta, jonka nimeä kuuli usein mainittavan. Siitä, mitä hän sanoista kiinni sai, päätti hän, että se on tullut.\nTuirakin oli siis kaupungissa. Viion leski oli hyvillään, ettei Tuira ole tullut heillä käymään, ja päätteli, että hän ei tulekaan, sillä kyllä kai hän on kuullut asiasta puhuttavan. Pianhan sellainen leviää.\n»Onko se totta, että Viion Elsalla tulee herrasristiäiset?» kuului ääni kadulta selvään kuin olisi puhuja huoneessa ollut, ja siihen vastaus: »On se totta. Lieneekö tuohon enää kauankaan!» – »Sellainenpa se olikin fröökynä. Ja oli niin olevinaan hyvä. Niin jumalinenkin.» – »Niin, sano sinä!» – »Oikea pyhä neitsyt.» – »Teeskentelijä niinkuin äitinsäkin!»\nToisiaan katsoen kuuntelivat Viion leski ja Elsa tätä puhetta. Viion leski tyynenä, Elsa posket tulipunaisina ja silmät liekehtien.\nPari naista meni ikkunan ohi ja katsahtivat sisään, mennessään. Heillä oli virsikirjat kädessä ja olivat mustassa puvussa, nähtävästi tulivat rippikirkosta, kun olivat myöhempäänkin viipyneet kuin muut.\n»Tuossa juuri olivat molemmat, jos lienevät kuulleet!» – »Kantänkka jos kuulivatkin! Pyhyttistä! Tosi on tosi, pitäkööt hyvänään.» Ja vielä kovemmalla äänellä lisäsi nähtävästi tarkoittaen sen Viion lesken kuuluviin: »Viioskakin siellä Latun Liisan häissä! Kaukana taisi siellä olla jumaliset ajatukset. Tytölleen näytti vain miestä pyydystelevän. On se nyt sen saanut!...» Kuului suuriäänistä ivallista naurua.\nElsa katsoi äitiinsä kysyvästi, vaan kun näki hänen olevan rauhallisen aivan kuin ei olisi kuullutkaan koko puhetta, rupesi hän itse itkemään.\n»Jos sinä, lapsi kultani, itket jokaiselle sanalle, mitä itsestäsi kuulet, niin on sitten sinulla itkemistä!»\n»Minä en välitä siitä, mitä minusta sanovat, vaan kun teitäkin minun tähteni soimaavat!»\nViion leski jäi miettimään. Eihän nuo ihmiset tehneet suurempaa rikosta häntä vastaan kuin hän oli tehnyt ennen jotakin onnetonta äitiä kohtaan tuomitsemalla häntä. Jos nämä puhuivatkin vähän karkeammasti, niin ajatus oli kuitenkin sama. Hänkin oli aina ollut löytämässä vikoja ja syitä toisissa.\nAnsaitsevana otti hän vastaan syytökset, joskin ne olivat liioiteltuja. Ja se, että niissä oli liikaa, tuntui kuin lohduttavalta ajatellessa jotakin sinnepäin, että en ole toki noin huono sentään ollut.\n»Sepä on hauska nähdä, että olette jo ylhäällä! Ei tarvitse kysyäkään vointianne, sen näkeekin. Niin terveen näköinen», puheli Liisa Viion leskelle heti ensi sanoikseen sisään tullessaan. »Vaan tällä on yhä kosteat silmät. Heitä, Elsa kulta, pois tuo nököttäminen. Ota reipasta mieltä! Eihän maailma ole vielä kokonaan kumossa!»\n»Emme tässä ole juuri nököttäneet itkusilmin koko aikaa. Olemme nauraneetkin ja pitäneet hauskaa», sanoi Viion leski.\n»No niin pitää. Iloinen olla pitää, vaikka sydän märkää juoksisi. Elsa! on niitä sinullakin vielä ilon päiviä.» Liisa rupesi sitten laskemaan leikkiä ja kujeilemaan, niin että Viion leski ja Elsakin nauroivat väliin vesissä silmin.\n»Sinä olet kuin pahanen tyttö vielä», sanoi Viion leski.\n»No kerkiäähän sitä akoittua vielä!»\n»Kuule – asiasta toiseen – ’Uskohan’ on tullut?» kysyi Viion leski.\n»Mistä te sen tiedätte?»\n»Minä olin kuulevinani.»\n»On. On se tullut», sanoi Liisa ja katsoi mitä se kumpaankin vaikutti, vaan ei hän huomannut mitään. Elsakin oli kuin ei olisi asia kuulunut häneen vähintäkään.\n»Se on Tuirakin siis maissa?»\n»Ei suinkaan hän täällä tulle käymään», sanoi Viion leski ja katsoi syrjäsilmällä Elsaa.\n»Minä tulin juuri sitä varten, sanomaan teille, että Tuira on maissa, ettette hämmästyisi, jos sattuisi tulemaan. Onko sinusta, Elsa, vastenmielistä, jos tulisi?»\n»Tulkoon vain minun puolestani, en minä ole tehnyt mitään rikosta häntä vastaan!»\n»Et, et. Eihän sitä ole kukaan sanonutkaan! Miksi sinä noin kiivastut?» lohdutteli Liisa.\n»Oletko sinä, Liisa, tavannut hänet?» kysyi Elsa terävästi.\n»Oletko puhunut minusta?»\nHetken mietittyään vastasi Liisa myöntävästi.\n»Ei tule, Liisa, siitä mitään!» sanoi Elsa päättävästi. »Luuletko sinä, että minun tunteeni ovat niin tuulen pöllyytellä. Vai luotatko siihen, että minä nyt menen, mihin talutetaan. Ei! Se olisi vääryys meitä molempia kohtaan, minua itseäni ja Tuiraa, ja suurin vääryys Tuiraa kohtaan. Etkö sinä sitä ymmärrä, Liisa!»\nLiisa oli vaiti ja istui kuin syytetty allapäin.\nTuira meni ohi ja odotettiin tulevaksi sisään. Elsa istui tyynesti, vaan punaveret kohosivat kuitenkin poskille. Hän purskahti nauramaan, kun Tuira ei tullutkaan, vaan palasi takaisin ikkunan ohi kulkien kiireesti. Elsa meni ikkunaan ja huusi:\n»Tuira! Tulkaa meillekin sanomaan terveisiä mereltä.»\nSulettuaan ikkunat sieppasi hän saalin ympärilleen, järjesti kuvastimessa tukkaansa ja katsahti pikimmältäin pukuansa yleensä.\nKun Tuira astui sisään, punastui Elsa korvia myöten, vaan oli hyvin rauhallinen ja hilpeä. Hän tervehti ystävällisesti ja hyvin tuttavallisesti.\n»Olisimme olleet hyvin pahoillamme, jos ette olisi tullut käymään meillä. Vaan ei suinkaan aikomuksenne ollutkaan jättää kerrassaan käymättä? Äiti ja te olitte niin hyviä ystäviä. Pitkät päivät puhelitte yhdessä ja teillä molemmilla näytti olevan niin hauska.»\nTuira ei osannut sanoa sanaakaan.\n»Te kirjoititte meille kerran. Äiti oli oikein iloinen siitä. Vaan ette pannut osoitetta, jotta olisimme vastanneet kirjeeseenne. – Milloin te olette tulleet?»\n»Tänä iltana teillä on sitten tuliaistanssit? Eikö niin?»\nElsa puheli vilkkaasti, lakkaamatta. Viion leski ja Liisa eivät sanaa lausuneet, he vain ihmetellen kuuntelivat Elsan puhelua, joka oli kuin viserrystä, sujuvaa, katkeamatonta, iloista.\nElsa asetti alussa kysymyksiä, joihin Tuira saattoi lyhyesti vastata kieltämällä tahi myöntämällä, sitten vähitellen houkutteli hänet pitempiin vastauksiin ja lopuksi puhelemaan omin ehtoinsa. Toisetkin sekaantuivat sitten vähitellen keskusteluun ja viimein unehuttivat kaikki sen, mikä oli kangertanut mieltä, unehuttivat sen aivan kuin ei olisi mitään hankaluutta olemassakaan. Elsa johti puhetta lakkaamatta, aina uuteen, kun joku asia oli jo siksi tarkoin puhuttu, että alkoi keskustelu rakoilla. Hän nauroi ja muut nauroivat leikkiä laskien.\n»Käykää nyt täällä vastakin», sanoi Elsa, kun Tuira viimein muisti lähtöä ajatella. »Ja kun nyt tänä iltana menette tansseihin, niin valitkaa siellä morsian itsellenne! Täällä on sieviä tyttöjä. Ottakaa kaunis, herttainen, hyvä tyttö, mutta heittäkää pois pitkät meriretkenne!» sanoi Elsa sormia puistaen varoittavasti.\nElsa katsoi vielä tarkastavasti, kun Tuira meni ikkunan ohi. Hän ihasteli häntä. Kaunismuotoinen, pitkä, harteva. Hän oli miehistynyt sitten viime näkemästä, oli nyt kuin merikotka.\n»Olisin minä voinut häneen rakastua silloin!» sanoi Elsa vaipuessaan istumaan hervottomana. Veret katosivat kasvoilta ja hän meni uupuneen, rauenneen näköiseksi.\n»Pane maata, sinä näytät väsyneeltä», sanoi äiti.\n»Väsynyt minä olen!» sanoi hän heittäytyen makuulle, johon vähän ajan perästä nukahti.\nLiisa ja Viion leski katselivat häntä kyynel silmissä ja mietteissään.\nTuira astui katua tuijottaen maahan mitään näkemättä. Hän kopeutui höyryvenerantaan. Siellä seisahtui samaa paalua vasten nojaten, kuin oli seisonut viime retkelleen lähtiessäänkin. Hän oli katsovinaan eteensä, vaan ei hän katsonut mitään. Kaikki oli yhtenä ryhmänä, joka oli yhden väristä. Vaikka olisi ollut poissa saaret ja kaikki paljasta merta, tahi poissa meri ja kaikki mikä näkyi ollut paljasta maata, ei hän olisi huomannut mitään erotusta entisestä. Ihmisiä liikkui, höyryveneitä tuli ja meni tohisten ja puksuttaen, kellot kilisivät rannassa, höyrypillit salmessa vihelsivät, selänteellä muutamassa veneessä soitettiin käsiharppua, mutta Tuira ei kuullut mitään, ei huomannut mitään. Jos enkelit taivaasta olisivat laskeutuneet pasuunoineen, niin ei olisi hän päätään kääntänyt, ei silmää liikauttanut.\nHän lähti rannasta tietämättä minne meni ja mistä tuli, tietämättä itsestään ja muista. Missä päivä oli kulunut, ei hän tiennyt, kun istui illalla merimiesten kapakassa: »Hei pojat, olutta! Tänä päivänä rahalla ja huomenna ilman.»\nHän istui muutamassa kamarissa parin toverin seurassa maistellen olutta. Salista kuului vinhakka soitto. Sieltä tuli aina vähä väliä miehiä, reippaita ja iloisia, hiki otsalla, jonka pyyhkivät korean kirjavilla nenäliinoilla juodessaan lasin olutta ja puhellen toisilleen tytöistä kehahdellen kukin »minun tyttöä», jolla sellainen oli. Ja lähtivät taas tanssiin.\n»Tuira! Ankkurissako sinä aiot maata näin hyvällä tuulella?» kysyi muuan.\n»Ei se uskalla lähteä», sanoi toinen Tuiralle, »pelkää joutuvansa haaveriin!»\n»Ja että häätyy sitten talveksi tänne makaamaan kuivaan tokkaan!» nauroi kolmas.\n»Ei Tuira malttaisi jäädä maihin talveksi, vaikka enkelin syliinsä saisi!»\n»Vaan sitä se pelkää.»\nNauraen laskivat he leikkiä Tuiralle, kunnes taas lähtivät tanssiin, kun soitto alkoi kuulua.\nTuira jäi istumaan Risto Kivisen kanssa, joka ei myöskään välittänyt tanssista. He olivat tutustuneet merellä viime kesänä, ollen iltakauden yhdessä, kun sattuivat samaan satamaan. Ravintolassa olivat istuneet ja puhelleet pitkän illan ja vilkkaasti ja pitkillä ryypyn väleillä. Nyt istuivat he lausuen sanan silloin toisen tällöin, vaan maistellen sitä tiheämpään, nyökäten päätä toisilleen ja katse vakavana, kun ottivat lasin.\n»Tuira! Sinua tytöt kaipaavat!» sanoi muuan, joka tuli tanssista viillyttelemään itseään.\n»Odota, Kivinen. Minä käyn tyttöjä vähän pyöräyttämässä!»\nKivinen istui kamarissa, ryhmötti leveänä ja tukevana kuin karhu ja tuijotti allapäin pöytään. Hän ei huomannut, että kaikki riensivät saliin kuin jotakin kummaa katsomaan ja että hän oli jäänyt aivan yksin. Kova eläköönhuuto salista kohotti hänen päätään ja hän näki Tuiran tulevan miesjoukon etunenässä kuin riemusaatossa.\n»Olutta! Lisää olutta! Ja paljon!» käski Tuira ja meni paikalleen pöytään, jonka ääressä Risto Kivinen istui. »Nyt sitä Kivinen juodaan, sillä koko maailma on paljasta olutta! Eikö se ole Kivinen sentään lystiä? Olutta kaikki! Maistettiin! Maljanne, pojat!» huusi Tuira kääntyen tovereihin, jotka seisoivat hänen ympärillään ja tarttuivat laseihinsa huutaen:\n»Eläköön Tuira! Eläköön!»\nLasit juotiin pohjaan ja uutta kaataen lauloi Tuira jonkun lyhyen säkeen.\n»Ei, en minä osaa laulaa. Mutta sinä, Kivinen! Laula sinä. Laula joku laulu, joka on kuin... Etkö sinä osaa mitään, joka humahtelee, ulvoo kuin tuuli taklaasissa, joka kuohahtelee kuin aalto, tuommoinen Atlantin aalto, joka rymyää, jysähtelee, ruskaa kuin laiva karilla aallon pieksäessä. Laula jotakin, joka on pimeää ja raivostunutta kuin öinen myrsky. Laula!»\n»En minä osaa sellaista laulua», sanoi Kivinen.\n»No osaa kai joku muu? Laulakaa sellainen laulu, pojat!»\n»Ei sitä ole sellaista laulua!» sanoivat kaikki.\n»On se, vaan te ette osaa. Sepä kumma, että ei sellaista laulua olisi!»\n»Oletko sinä kuullut?»\n»Ryypätään sitten olutta – ei ryypätä, vaan juodaan! Hei pojat, olutta! Tänä päivänä rahalla ja huomenna ilman! Vaan tänä päivänä sitä juodaan ja juodaanko huomennakin? – Ei, huomenna, pojat, ei juoda!»\n»Juodaan vain huomennakin!» sanoivat toiset ja lähtivät taas tanssimaan puhellen ihailemalla Tuurasta, joka oli puheaineena salissakin.\nTuira ja Kivinen jäivät istumaan pöytänsä ja oluviensa ääreen. He joivat. Tyhjensivät lasin toisensa jälkeen, ja Tuira puheli. Mutta hänen äänensä vähitellen aleni, jotta hän viimein kuiskaili. Hän kuiskaili itsekseen pää retkallaan rintaa vasten, josta aina vähäksi aikaa kohahti, kun tuli joku toveri käymään siinä, löi olkapäälle ja sanoi jotakin. Kivinen istui toisella puolen pöytää samassa asemassa kuin oli koko illan ollutkin, vaan silmät vettä juoksi.\nSalista kuului melu, joka koveni ja kiihtyi. Kuului huutoa, ryskettä ja aivan kuin olisi pirstottu rikki tuoleja ja ovia.\n»Onpahan, Kivinen, sellainen laulu!» sanoi Tuira kohottaen päätään ja katsoen Kiviseen.\n»Herroja!» kuului huoneessa kiihkeä ääni.\nTuira kavahti pystöön, kuunteli melua hetkisen, löi nyrkillä pöytään, josta lohkesi toinen laita, ja lasit helähtivät kuin olisi kokonaisen ikkunan yhdellä iskulla pirstonut.\n»Kivinen! Herroja! Minulla on niille vähän kapanvelkaa!»\n»Niin on minullakin!...»\nHe syöksyivät yhdessä saliin, jossa miehet olivat kaikki yhdessä joukossa huiskien ja huutaen.\n»Missä ovat herrat?» huusi Tuira ja syöksyi joukkoon, Kivinen jälessä ja vimmautuivat otteluun.\n»Puhtaaksi sali!» kiljahti Tuira katsahtaen Kiviseen ja he alkoivat toimensa sysäten ja syytäen miehiä ulos ovesta, tutut ja tuntemattomat, joka kävi nopeasti ja puhtaasti kuin ajatus.\nPihalla seisoivat kaikki miehet hämmästyneinä siitä, mitä oli tapahtunut, ja katselivat tyhminä toisiaan.\n»Pidä sinä nyt vahtia, Kivinen. Minä käyn puhuttelemassa tyttöjä», sanoi Tuira ja asetti Kivisen etehisen ovelle.\n»Elkää pelätkö, arvoisat neidet! Ei tämä mitään ole. Me erotamme vain vuohet lampaista. Täällä tulee vielä hauska!» puheli Tuira naisille, jotka salin loukossa seisoivat peloissaan. Järjestettyään naiset kahteen riviin salissa ovensuusta lähtien käski hän soittajat luokseen, vei ne etehiseen ja käski heidän soittaa marssia.\n»Meripoikain marssi! Soittakaa niin, että raikuu!»\nSoittajat tekivät työtä käskettyä ja Tuira portailta huusi joukolle, joka kartanolla seisoi odotellen mitä tuleman piti:\n»Sailors in! One of time. You must tell me word: I am sailor.»\nKäskyn mukaan kohosivat merimiehet portaita, lausuivat Tuiralle tunnussanan: »I am sailor» – minä olen meripoika – ja kulkivat marssin raikuessa saliin, jossa naisrivit muodostivat kunniakäytävän.\nSalissa naurettiin ja pidettiin aika lystinä tätä juhlallista menoa ja ihmeteltiin sitä voimaa, jota nuo kaksi olivat osoittaneet. Nehän olivat koko kunnia ja turva meripoikain joukolle! Etsittiin Tuiraa seuran huviksi vielä, vaan häntä ei löytynyt mistään.\nSeuraavana päivänä tiedustelivat merimiehet toisiltaan Tuiraa ja Kivinen etsi häntä tarkoin kuin neulaa lattialta. Oli etsitty kaikki paikat. Missä ihmeessä hän oli?\nSitä ei tiennyt kukaan muu kuin Tepon Liisa.\n»Tuira oli eilen ollut aika lystiä poikaa tansseissa», kertoi Liisa Viion leskelle ja Elsalle illalla heidän luo pistäytyessään.\nHän kertoi Tuiran tanssimisesta, kun huomasi toiset uteliaiksi.\nTuiraa olivat kiusanneet toiset, ettei hän uskalla tanssiin, kun pelkää rakastuvansa ja että pitää jäädä sitten maihin. Tuira oli lähtenyt tanssimaan. Oli ottanut lähimmän tytön ja tanssinut hurjasti. Kun oli sen heittänyt, niin oli heti siepannut toisen. Ja niin järjestään. Vähitellen olivat kaikki jääneet katsomaan Tuiran tanssia, joka oli ollut kuin vihurituulta. Järjestään oli hän siepponut syliinsä tyttöjä, pyörittänyt heitä kannatellen käsivarsillaan, niin että olivat lehtenä lentäneet kohona maasta. Viimeisen kanssa tanssiessaan oli hän pyörähtänyt keskilattialle, viskannut tytön kohoksi korkealle ilmaan, niin että tyttö oli kiljahtanut pelosta ja muutkin naiset, kun olivat luulleet, että tyttö putoaa lattiaan. Vaan Tuira oli ottanut hänet käsiinsä kuin pienen lapsen, suudellut ja kantanut sitten muutaman merimiehen syliin. Kaikki olivat remahtaneet huutamaan suositusta, niin että salin ikkunat olivat sälisseet. Sen valssin oli Tuira vain tanssinut eikä muuta.\n»Tytöt ihastelevat nyt häntä ja ovat ihan hulluiksi tulemassa kaipauksesta, kun eivät tiedä minne hän on kadonnut!»\n»No missä hän sitten on?» kysyi Viion leski ja Elsa yhteen suuhun.\n»Hän on merellä jo kotirantainsa näkymättömissä, edempänä noita ruskottavia pilviä tuolla taivaan ranteella.»\nNoudettu kohteesta ”https://fi.wikisource.org/w/index.php?title=Elsa:_Luku_9&oldid=5482”


Apurahoja tutkijavierailuihin myönnettiin 17 tutkijalle - KAUTE-säätiö\nApurahoja tutkijavierailuihin myönnettiin 17 tutkijalle\nKevään Tutkijat maailmalle -apurahahakuun saapui yhteensä 49 hakemusta. Säätiöt myönsivät yhteensä 417 818 euroa 17 hakijalle. Apuraha myönnettiin siis noin 35 prosentille hakeneista. Onnittelut kaikille apurahansaajille!\nWalter Ahlströmin säätiö myönsi seitsemälle tutkijalle yhteensä 207 818 euroa. Liikesivistysrahasto myönsi kuusi apurahaa, yhteensä 100 000 euroa. KAUTE-säätiö myönsi apurahan neljälle tutkijalle yhteensä 110 000 euroa.\nTutustu kaikkin apurahansaajiin!


24.04.2018 klo 7:44\nSuomen Kennelliitto muistuttaa tänään, 12. valtakunnallisena Koiranpäivänä koiran kanssa harrastamisen ilosta.\nTänä vuonna Suomen Kennelliitto muistuttaa Koiranpäivällä, että koiran kanssa harrastaminen tuo hyvinvointia niin neli- kuin kaksijalkaisillekin. Kuvituskuva. MOSTPHOTOS\nSuomen Kennelliitto muistuttaa tiedotteessaan, että tiistaina 24. huhtikuuta vietetään valtakunnallista Koiranpäivää. Koiranpäivää on vietetty tällä päivämäärällä jo 12 vuotta. Tämän vuoden Koiranpäivän teemaksi on noussut koiran kanssa harrastaminen - kennelliitto muistuttaa tiedotteessaan, että koiran kanssa voi harrastaa monipuolisesti.\n- Monessa lajissa harrastuksen voi viedä aina kilpakentille saakka, mutta ihan tavallinen kotikoira on oiva harrastuskaveri arjessa puuhasteluun. Koira lisää erityisesti yksinasuvien ja vähän liikkuvien hyvinvointia, sillä sen kanssa tulee huomaamattakin otettua päivittäiset askeleet, tutustuttua helposti uusiin ihmisiin ja lähdettyä seikkailemaan luontoon, kennelliiton tiedotteessa kerrotaan.\nKennelliitto painottaa, että tärkeintä koiraharrastusta miettiessä on löytää omannäköinen tapa tehdä ja viettää aikaa yhdessä oman karvakorvan kanssa. Hyviksi harrastuksiksi perinteisten näyttelyiden, kokeiden ja kilpailuiden rinnalle on viime vuosina noussut luku- ja kaverikoiratoimintaa, rally-toko ja koiratanssi.\n- Yhä laajenevasta koiraharrastusten kirjosta löytyykin taatusti kaikille sopiva tapa toteuttaa itseään, saada uusia tuttavuuksia ja nauttia kivasta yhdessä tekemisestä parhaan ystävän kanssa, kennelliitosta kirjoitetaan.\nKoiranpäivä tarjoaa mainion mahdollisuuden tutustua erilaisiin harrastusmahdollisuuksiin, sillä kennelpiirit ympäri Suomen järjestävät tiistaina erilaisten harrastusten esittely- ja kokeilutilaisuuksia.\n- Kutsumme kaikki koiranystävät mukaan viettämään Koiranpäivää juuri itselle sopivalla tavalla - koirapuistotreffeille, lenkkeilemään porukalla tai kokeilemaan jotain ihan uutta!\nIhmisen parasta ystävää voi juhlistaa jakamalla omat harrastustuokiot sosiaalisessa mediassa tunnisteella #koiranpäivä ja osallistumalla tapahtumiin eri puolilla Suomea. Tapahtumista lisätietoa Koiranpäivän Facebook-sivuilla.


Kiva kattohuoneisto rannalla upealla merinäköal...\nOsasto: Ulkomaan asunnot Pinta-ala: 265 m² Huoneita: 4\nNyt myytävänä upea neljän huoneen kattohuoneisto, joka sijaitsee aivan Alanyan rannalla - Mahmutlarissa.\nKoti on 265m2, kauniisti kalustettu, ylellisesti varustettu ja suunniteltu upealla merinäköalalla! Alakerrassa on kolme makuuhuonetta ja tilava kylpyhuone suihkulla. Suuressa makuuhuoneessa on oma parveke.\nYläkerrassa on ihana, aurinkoinen avoin oleskelutila, jossa suuret lasiovet ja panoraamaikkunat päästävät valoa sisään. Suuri parveke kiertää asuntoa ja tarjoaa upeat panoraamanäkymät Alanyan linnoitukselle, merelle ja vuorille.\nTäällä on suuri tilava olohuone ja avoin keittiöyhdistelmä, jossa suuri baaritiski ja tilava ruokailutila.\nKompleksissa on suuri ulko uima-allas, aurinkoterassi, katettu grilli ja kaunis puutarha. Täältä löytyy myös kuntosali, sauna ja pelihuone.\nAsunto sijaitsee ihanteellisella paikalla, vain muutaman minuutin kävelymatkan päässä Mahmutlarin viihtyisästä keskustasta, kaupoista, ravintoloista ja rannalta, johon pääsee helposti yksityisen tunnelin kautta.


Uutiset - Puolustaja Nanne Ruuskanen lähtee ensimmäiselle maajoukkuematkalleen\nPuolustaja Nanne Ruuskanen lähtee ensimmäiselle maajoukkuematkalleen\n”Kova työ palkitaan ja on kiva lähteä maajoukkueeseen näyttämään omia taitojaan”\nKuopion Palloseuran puolustaja Nanne Ruuskanen lähtee tämän viikonlopun jälkeen ensimmäiselle maajoukkuematkalleen. Ruuskanen on valittu U18-maajoukkueeseen, joka kohtaa ensi viikolla Itävallan kahdesti Nastolassa. Maaotteluiden pelipäivät ovat keskiviikko 12.6. ja perjantai 14.6.\nRuuskanen on pelannut tällä kaudella kymmenen liigapeliä Kuopion Palloseuran riveissä erinomaisin ottein. Loistavat peliesitykset on huomattu ansaitusti ja huipputaitava puolustaja lähtee innokkain mielin ensimmäiseen maaottelutapahtumaansa.\n”Hyvältä tuntuu saada maajoukkuekutsu. Kova työ palkitaan ja on kiva lähteä maajoukkueeseen näyttämään omia taitojaan. Maajoukkuepelaajia seurataan enemmän ja tarkemmin”, Ruuskanen toteaa.\nPuolustaja on erittäin tyytyväinen niin itsensä kuin koko joukkueen pelin kehittymiseen tämän pelikauden aikana. KuPS-joukkue on pelannut neljä peräkkäistä liigapeliä tappioitta ja Ruuskanen on saanut paljon peliaikaa uudella pelipaikallaan onnistuen erinomaisesti.\n”Pelasin aiemmin keskikentällä. Nyt pelaan alakerrassa ja tuntuu siltä, että oma pelipaikka on löytynyt. Tykkään uudesta roolistani topparina. Joukkueena meillä menee hyvin ja ilmapiiri on hyvä. Kaikki antavat jokaisessa pelissä 100% itsestään ja joukkueen taso nousee koko ajan”, puolustaja muistuttaa.\nKuopiolaisten liigakausi jatkuu tänä iltana Savon Sanomat Areenalla, jossa kohdataan cup-finalisti Åland United.\nKuPS - Åland United\ntänään kello 19.00\nSavon Sanomat Areenalla\n22.10.2019 Uutiset - Naiset Kuopion Palloseura ja Aada Törrönen pelaajasopimukseen\n22.10.2019 Uutiset Hyökkääjä Lucas Rangel on Kuopion Palloseuran maalikuningas 2019\n20.10.2019 Uutiset - Naiset Naisten liiga: Kuopion Palloseura - Jyväskylän Pallokerho 90 min 3-0 (2-0)\n20.10.2019 Uutiset Tervetuloa torille koko kansan mestaruusjuhlaan perjantaina 25.10.\n20.10.2019 Uutiset - Naiset Liigakausi huipentuu, tänään on Kuopion Palloseuran PELIPÄEVÄ !!\n19.10.2019 Uutiset Runsaslukuinen torikansa hurrasi Niskasen ja Ayarnan maalien tahdissa\n19.10.2019 Uutiset Veikkausliiga: FC Inter - Kuopion Palloseura 90 min 0-2 (0-0)\n19.10.2019 Uutiset KuPS-viisikko valittiin Jalkapallotoimittajien Pallo-Kopla-joukkueeseen 2019\n19.10.2019 Uutiset Tänään on Kuopion Palloseuran PELIPÄEVÄ, tervetuloa torille jännittämään !!\n18.10.2019 Uutiset Puolustaja Vinko Soldo pelasi erinomaiset maaottelut Kroatian U21-paidassa\n18.10.2019 Uutiset - Naiset Kuopion Muotoiluakatemian OTTELUENNAKKO:\n18.10.2019 Uutiset FC Inter ja KuPS kohtaavat liigamestaruuden ratkaisevassa ottelussa\n17.10.2019 Uutiset Intersport ja KuPS lahjoittavat yhdessä 300 palloa Kuopion päiväkodeille\n17.10.2019 Uutiset - Naiset Kuopion Palloseura ja hyökkääjä Aino Kröger jatkosopimukseen\n16.10.2019 Uutiset Loppuhuipennus lähestyy, tervetuloa seuraamaan lauantain mestaruustaistelua!\n16.10.2019 Uutiset Savon Sanomat Areenalla valmistaudutaan talvikauden hiljaisempaan aikaan\n14.10.2019 Uutiset Puolustaja Vinko Soldo viimeisteli maalin tämän illan EM-karsintaottelussa\n13.10.2019 Uutiset - Naiset Naisten liiga: FC Honka - Kuopion Palloseura 90 min 3-1 (1-0)\n11.10.2019 Uutiset - Naiset Kuopion Muotoiluakatemian OTTELUENNAKKO:\n10.10.2019 Uutiset Puolustaja Vinko Soldo on valittu jälleen Kroatian 21-maajoukkueeseen\n10.10.2019 Uutiset - Naiset Kuopion Palloseura ja Elisa Lemettinen jatkosopimukseen\n09.10.2019 Uutiset Kuopion Palloseura on varmistanut kolmannen peräkkäisen pääsarjamitalinsa\n08.10.2019 Uutiset - Naiset Puolustaja Katarina Naumanen oli mukana tämän illan EM-karsintaottelussa\n08.10.2019 Uutiset Kuopion Palloseura hankki uuden myynti- ja markkinointijohtajan\n07.10.2019 Uutiset Lähde mukaan Veikkausliigakauden viimeiseen vierasotteluun Turkuun\n07.10.2019 Uutiset Veikkausliigassa vietetään parin viikon mittaista lokakuun maajoukkuetaukoa\n06.10.2019 Uutiset Savon Sanomat Areenalla tehtiin Kuopion Palloseuran uusi yleisöennätys\n06.10.2019 Uutiset Veikkausliiga: Kuopion Palloseura - FC Honka 90 min 1-1 (1-0)\n06.10.2019 Uutiset Kuopion Palloseura taistelee tänään Suomen mestaruudesta\n06.10.2019 Uutiset Mestaruustaistelu huipentuu, tänään on Kuopion Palloseuran PELIPÄEVÄ !!\n05.10.2019 Uutiset - Naiset Gentjana Rochi pelasi täydet 90 minuuttia P-Makedonian A-maajoukkueessa\n05.10.2019 Uutiset Tervetuloa hyödyntämään RAX Buffetin mainio ateria- ja pääsylipputarjous\n04.10.2019 Uutiset - Naiset Hyökkääjä Anna-Stina Simonen on valittu jälleen U17-maajoukkueeseen\n04.10.2019 Uutiset Tärkeä tietopaketti KuPS – FC Honka-otteluun saapuvalle yleisölle\n04.10.2019 Uutiset Kuopion Muotoiluakatemian OTTELUENNAKKO:\n04.10.2019 Uutiset - Naiset Puolustaja Katarina Naumanen on jälleen A-maajoukkuetehtävissä\n03.10.2019 Uutiset Kuopion Palloseura on noussut pitkästä aikaa sarjataulukon kärkipaikalle\n03.10.2019 Uutiset Ville Saxman on valittu Veikkausliigan syyskuun kuukauden pelaajaksi\n03.10.2019 Uutiset - Naiset Hyökkääjä Gentjana Rochi viimeisteli kaksi maalia EM-karsintaottelussa\n02.10.2019 Uutiset Maalivahti Hemmo Riihimäki torjui kaksi upeaa nollapeliä U17 EM-karsinnoissa


Kaupunginvaltuutettu liikkeellä | Johanna Loukaskorpi\nKeskustorin vaalimökillä 26.10.2012\nPääsin opetusministeri Jukka Gustafssonin lämpimään kainaloon Keskustorilla. Lämpimästä kainalosta huolimatta palellutin varpaani. Vieressäni ehdokas Tero Mattila.\nKeskustorin vaalimökillä on käyty kiinnostavia keskusteluja.\nTässä kiitetään valtuutettu Anneli Kivistöä. Lupasin viedä terveiset valtuustoryhmään. Lapset toivat myös muiden ehdokkaiden jakamia karkkeja äidin kassiin säilöön.\nRiesa-Pelle teki lapsille ilmapalloeläimet. Kampanjaväkeni lähtikin torilta mahat täynnä karkkia ja ilmapallot kädessä.\nVaali-iloa Auli Korhosen ja Riitta Ollilan kanssa.\nKeskustorin vaalimökillä lokakuussa 2012\nVaalikassi on roikkunut olkapäällä koko lokakuun.\nVanhempani ja siskoni sekä veljeni tekivät yllätyshyökkäyksen vaalimökille.\n100 erinomaista ehdokasta työn ja oikeudenmukaisuuden puolesta.\nVaalikahvi on tehnyt kauppansa kuntalaisille. Tunneli herättää jatkuvasti kysymyksiä.\nBussipysäkeiltä ja pilareista löytyy mainoksia\nKunnallisjärjestö on ostanut kaupungilta mainostilaa pysäkeiltä, busseista ja pilareista. Tämä mainos löytyy Satakunnankadulta.\nTämä mainos löytyy Hatanpään sairaalan pysäkiltä.\nVaalipaita ja -kassi ovat tulleet vaalikiertueen aikana tutuiksi\nTässä omppuhillohommissa vaalipaita päällä.\nVaalikasseja olen jakanut tukiryhmälle ja ystäville.\nLaukontorin kalamarkkinoilla 30.9.2012\nVaalityössä ja kampanjoimassa demareiden teltalla Tampereen Laukontorin kalamarkkinoilla.\nJari Niemelä, minä ja Pia Viitanen demariteltalla jakamassa esitteitä ja juttelemassa kuntapalveluista.\nTyön ja oikeudenmukaisuuden Tampere\nHanna Tainion kalareseptit ja oma marjapiirakan ohjeeni kiinnostivat ihmisiä.\nRantaperkiön työväenyhdistyksen kuntavaaliehdokkaat\nJohanna Loukaskorpi, Lasse Eskonen, Tuula Eriksson ja Jakke Auvinen eli Rantaperkiön työväenyhdistyksen kuntavaaliehdokkaat yhteiskuvassa Härmälän rannassa 29.9.\nTammelantorin teltalla 22.9.2012\nVaalikarkkia jakamassa Tammelantorilla Mari Luhtalammen kanssa.\nVaaleissa pärjää, kun on pipo, hanskat, sadetakki ja lämpimät kengät sekä tietysti rakkaita ihmisiä paikalla.\nTietokirjailija ja toimittaja Jari Niemelä on myös demareiden kuntavaaliehdokas. Hyvä valinta Jari!\nHakametsän sosialidemokraattisen työväenyhdistyksen 100-vuotisjuhla Raatihuoneella 15.9.2012\nKuvassa Tampereen sosialidemokraattisen kunnallisjärjestön puheenjohtaja Atanas Aleksovski, minä ja kansanedustajat Hanna Tainio ja Pia Viitanen. Juhlassa Pauli Ruoholahti palkittiin Rafael Paasio -mitalilla ansioituneesta työstään työväenyhdistyksessä.\nSDP:n Suuressa vaalijuhlassa 8.9.2012\nVaalijuhlan vieraana oli eduskunnan puhemies Eero Heinäluoma. Tunsin itseni pieneksi tytöksi ison Eeron kättelyssä.\nTampereen työväentalon rappusilla suuren vaalijuhlan jälkeen oikein nättinä ehdokaskuvauksen jäljiltä.\nHärmälä-päivä Kuuselan palvelukodin pihassa 25.8.2012\nHärmälä-päivää vietettiin toista kertaa Kuuselan palvelutalon pihassa. Tapasin paljon härmäläläisiä. Monet tulivat kertomaan, kuinka sdp:n vaatimus vanhuspalvelulain henkilöstömitoituksesta on oikea ja että olemme hyvällä asialla. Myös kansanedustajille lähetettiin terveisiä.\nMartta nauttii kesäisestä säästä ja lettujen tuoksusta.\nMeitä onnisti Akselin kanssa rinkelionginnassa. Voitimme cokispullon.\nTallipihan koko perheen tapahtuma 18.8.2012\nValtuutettujen paneelissa kysyttiin mm. vanhuspalvelulaista, tunnelista ja Kuninkaankadun järjestyshäiriöistä. Myös koulujen ja päiväkotien ryhmäkoot sekä nuorten yhteiskuntatakuu nousivat keskusteluun.\nPaavo Luokkalan vetämässä paneelissa olivat paikalla sd. valtuustoryhmän puheenjohtaja Pekka Salmen ja minun lisäkseni valtuutetut Ilpo Sirniö ja Seppo Salminen sekä varavaltuutetut Sanna Marin ja Tarja Jokinen.\nVaalipäällikkö Ismo Alhoniemen kanssa olemme hyvä tiimi. Tällä kertaa Ismokin pääsi kuvaan. Yleensä hän on kameran linssin toisella puolella.\nKeskimmäinen poika piiloutui pallon taakse.\nMyös perhe, aviomies ja kolme poikaa, piipahti paikalle. Kuntavaaliehdokas Mari Luhtalampi tarjoaa vaahtokarkkeja.\nKeskustorin markkinat 6.8.2012\nMinä ja kansanedustaja Hanna Tainio tapaamassa kuntalaisia perinteisillä Keskustorin maanantaimarkkinoilla. Aurinko paistoi kuumasti. Kouluasiat kiinnostivat juuri ennen kesäloman loppua. Kansanedustajalta kyseltiin eurokriisistä.\nMyös opetusministeri Jukka Gustafsson piipahti paikalle. Jukan luokse riitti jonoa.\nKaksi nuorinta poikaa pelasi teltan takana pelikonsolia, kun äiti jutteli kuntalaisten kanssa.\nMyös Tarja Jokinen oli paikalla. Juttua riitti ja jäätelöä meni.\nNimipäiväjäätelöä Tammelantorilla 21.7.2012\nJohannan ja Hannan päivän kunniaksi jaoimme Hannan kanssa melkein 500 Eskimo-puikkoa Tammelantorilla. Nimipäiväonnitteluja sateli ja jäätelö teki kauppansa.\nPuoluekokous Helsingissä 24.5-26.5.2012\nPuoluekokouksen iltajuhlassa kansanedustaja ja vastavalittu SDP:n varapuheenjohtaja Antti Lindtman kaappasi meidät Hannan kanssa kainaloonsa. Miehellä oli näköä ja kokoa.\nJutta Urpilaisen linjapuhe keräsi raikuvat ablodit, joista ei meinannut tulla loppua.\nTUL:n oma Halisko-maskottikin vieraili puoluekokouksessa. Maskotin puvun alla Saija Roininen Akaasta.\nKuvassa Pirkanmaan puoluekokousedustajia: Aarne Kiuru Akaasta, Atanas Aleksovski, minä ja Jakke Auvinen Tampereelta.\nSoppatykillä maistelemassa erilaisia vaalikeittoja. Kuvassa mm. Johanna Hirvimies, Seppo Salminen ja Pekka Salmi.\nÄitienpäivälettuja Tammelantorilla 12.5.2012\nJaoimme äitienpäivälettuja Hannan tukiryhmän kanssa Tammelantorilla. Demarimiehet taas tarjosivat kääretorttua ja kahvia. Eipä uskoisi, että on toukokuu.\nPipo, hanskat ja huivi eivät olleet turhan takia mukana. Myös talvikengät olisivat olleet tarpeen, sillä varpaat tuntuivat jäätyvän.\nTammerkosken sillalla kesällä 2011\nVihreän valtuutetun Anna-Kaisa Heinämäen kanssa olemme ystävystyneet valtuustossa. Meitä yhdistää samanlainen elämäntilanne. Perheen, työelämän ja luottamustoimien yhdistämisessä riittää puhuttavaa. Politiikassa myös yhteistyö yli puoluerajojen on tärkeää. Tässä olemme Tammerkosken Sillalla kuuntelemassa Juha Tapiota.\nHanna Tainio vieraili juhlapuhujana Härmälä-päivässä. Härmälä-seuran puheenjohtaja Hellä Asumaniemi myös kuvassa.\nHärmälä-päivää vietettiin uudella Rantaperkiön nuorisokeskuksella.\nKuopion asuntomessuilla kesällä 2010\nYhdyskuntalautakunnan kanssa vierailimme Kuopion asuntomessuilla kesällä 2010. Tässä odotamme junaa lastentarhanopettajaliiton puheenjohtaja Anne Liimolan kanssa.\nSDP:n valtuustoryhmän edustajina Kohtaamisia-tapahtumassa olivat minä, Seppo Salminen ja Anne Tervo. Aiheenamme oli Henkilökohtainen on poliittista. Kerroimme kirjoista, jotka ovat sykähdyttäneet, ilahduttaneet tai herättäneet meissä ajatuksia. Itse valitsin iltaan Donna Leonin dekkareita ja Sofi Oksesen kirjoja. Donna Leonin dekkarit liittyvät aina minulla lomaan. Rakastan Italiaa ja Leonin kirjojen tapahtumapaikkana on maaginen Venetsia. Sofi Oksasen kirjat taas pitävät lukijan otteessaan. Stalinin lehmät ja Puhdistus kertovat toisaalta nykyhetkestä nuoren naisen näkökulmasta, toisaalta Viron historiasta.\nVappumarssilla keväällä 2009\nLasten kanssa vaalimarssilla. Pojille vaalimarssi oli uusi kokemus.\nAkseli ihaili vappupalloja.\nSAK:n ilmapalloja kerättiin aika ahkerasti.\nKäyntejä kotisivuilla:199533 kpl


Laajat ja vaikuttavat vesistökunnostushankkeet toivat Metsähallituksen Luontopalveluille Vuoden vesistökunnostaja -palkinnon - "tehonelikolla on oikea asenne ja tapa tehdä viranomaistyötä" - Vapaa-ajan Kalastaja\nLaajat ja vaikuttavat vesistökunnostushankkeet toivat Metsähallituksen Luontopalveluille Vuoden vesistökunnostaja -palkinnon – ”tehonelikolla on oikea asenne ja tapa tehdä viranomaistyötä”\nIsmo Malin 29 syyskuun, 2021\nMetsähallituksen Luontopalvelujen keskeiset henkilöt, kuvassa vasemmalta ylhäältä: Viliina Evokari, Mikko Tiira, Jari Ilmonen ja Pirkko-Liisa Luhta. Kuva: Henkilöt itse ja Metsähallitus.\nErityisasiantuntija Jenni Jäänheimo ympäristöministeriöstä jakoi tänään (29.9.) Vesistökunnostusverkoston Vuoden vesistökunnostaja -palkinnon Metsähallituksen Luontopalvelujen ”tehonelikolle” eli Pirkko-Liisa Luhdalle, Jari Ilmoselle, Mikko Tiiralle ja Viliina Evokarille.\nMetsähallituksen Luontopalvelut on tämän timanttisen tiimin johdolla mahdollistanut useiden laajojen ja vaikuttavien vesistökunnostushankkeiden toteutuksen viimeisen kymmenen vuoden aikana. Koko Suomen kattaviin vesistökunnostushankkeisiin on sisältynyt toimenpiteitä lähes kaikista vesistökunnostuksen osa-alueista.\nMetsähallituksen Luontopalvelujen nelikko on raivannut tietä kohti parempia vesiä uhanalaisille luontotyypeille ja lajeille. Metsähallituksen Luontopalvelut on harvoja toimijoita Suomessa, joka voi johtaa suuren luokan vesistöhankkeita.\n”Tehonelikko” on onnistunut resursoimaan poikkeuksellisen suuria hankekokonaisuuksia ja hankkimaan kymmenien miljoonien EU-rahoitukset. Tästä ovat hyötyneet vesistön, luonnon ja virkistyskäyttäjien lisäksi myös monet asiantuntijaorganisaatiot ja vesienhoidon osaajat.\nLaajaa yhteistyötä ja vaikuttavaa vesistökunnostustoimintaa\nTulokset ja aikaansaannokset ovat laajuudeltaan ainutlaatuiset, ja niillä on suuri valtakunnallinen merkitys kunnostuksien käytännön osaamiselle. Tiedon määrä vesistöjen tilasta on lisääntynyt valtavasti ja lajien kuten taimenen ja jokihelmisimpukan tilaa on saatu turvattua. Luontopalvelut on myös viestinyt vesistökunnostuksesta onnistuneesti.\nValtavista hankkeista leviää hyötyjä koko Suomeen. Esimerkiksi Freshabit LIFE IP-hankkeessa tehdään vesistökunnostuksia virtavesissä, lintuvesissä ja valuma-alueilla sekä kartoitetaan pinnanalaista elämää. Metsähallituksen yhteistyökumppaneista kasvaa myös uusia hankevetäjiä: esimerkiksi juuri alkavaa jokihelmisimpukan suojeluun panostavaa LIFE Revives -hanketta vetää Jyväskylän yliopisto.\nLisäksi Hydrologia LIFE -hankkeessa kunnostetaan soita sekä pienvesiä ja Rannikko-LIFE -hankkeessa keskitytään rannikon maaluontoon. Hankkeiden yhteen laskettu budjetti on yli 43 miljoonaa euroa.\nTehonelikolla on oikea asenne ja tapa tehdä viranomaistyötä\nVuoden vesistökunnostaja -palkintoraati toteaa Luontopalveluiden nelikosta seuraavasti: ”Heillä on oikea asenne ja tapa tehdä viranomaistyötä vesistökunnostuksissa: he tekevät arvokasta työtään hihat heiluen ja kädet savessa.\nHe toteuttavat kunnostuksia, kartoittavat vesistöjä ja vedenalaista luontoa, kehittävät toimintatapoja sekä opastavat muita monin tavoin. Lisäksi Luontopalvelut edistää alan toimijoiden verkostoitumista ja yhteistyötä, sillä hankkeet toteutetaan aina useiden eri kumppaneiden kanssa.”\nVoimana yhteistyö, omistautuminen ja vesiperinnön vaaliminen\nMetsähallituksen Luontopalvelujen hankkeissa on ollut mukana laaja asiantuntijajoukko, mutta vastuun asian eteenpäin viemisestä ovat kantaneet erityisesti Mikko Tiira, Jari Ilmonen, Viliina Evokari ja Pirkko-Liisa Luhta.\n”Olemme omistautuneita vesistöjen tilan parantamiselle ja Metsähallituksella on laajat toimintamahdollisuudet valtion mailla. Hankkeiden suunnittelu onnistuu parhaiten yhdessä, kun jokainen laittaa oman osaamisensa kehiin. Pirkko-Liisa Luhta on purojen inventoinnin ja kunnostuksen kärki, minä pienvesien ja vedenalaisen luonnon moniosaaja, Viliina Evokari luotsaa järkälemäistä Freshabit -hanketta ja Mikko Tiira tietää kaiken tarvittavan LIFE-hankemaailmasta”, kertoo Metsähallituksen erikoissuunnittelija Jari Ilmonen.\n”Ilman intohimoa ja hyvää yhteistyöverkostoa emme olisi tässä tilanteessa. Laajojen vesistökunnostushankkeiden toteuttaminen edellyttää toimivaa yhteistyötä Metsähallituksen eri vastuualueiden välillä sekä monien ulkopuolisten kumppaneiden kanssa”, Ilmonen jatkaa.\nVuoden vesistökunnostaja -palkinto jaettiin nyt yhdeksättä kertaa. Sen voi saada toimija, joka on tehnyt esimerkillistä työtä vesistöjen kunnostuksen edistämiseksi. Palkinnonsaajan valitsee Vesistökunnostusverkoston vaihtuva raati, jossa tänä vuonna olivat edustettuina Hämeen ELY-keskus, Lahden kaupunki, Päijät-Hämeen Vesijärvisäätiö, Vanajavesikeskus, Suomen ympäristökeskus SYKE sekä ympäristöministeriö.\nPalkinto jaetaan vuosittain Vesistökunnostusverkoston vuosiseminaarissa. Kymmenes vuosiseminaari järjestettiin 28.–29.9. webinaarina yhteistyössä Hämeen ELY-keskuksen, Päijät-Hämeen Vesijärvisäätiön, Lahden kaupungin, Kalatalouden ympäristöohjelma (EMKR) ja Freshabit LIFE IP -hankkeiden sekä Suomen ympäristökeskuksen kanssa.\nMetsähallituksen hankkeissa tehdään monenlaista kunnostusta. Tässä lisätään puuta puroon virranohjaimiksi. Kuva: Henrik Kettunen/Metsähallitus.\nKansainvälinen tutkijaryhmä: Vesien hyvä tila on mahdollista saavuttaa laajalla yhteistyöllä\nIsmo Malin/ 30 syyskuun, 2021


Microsoft Teams -kokoukseen liittyminen iOS-laitteella – Ohjepankki\nKokoukseen liittymiseen on useita tapoja. Yksi niistä on liittyminen sähköpostiin lähetetystä linkistä. Kun sinut lisätään Teams-kokoukseen, siitä tulee viesti sähköpostiisi. Avaa viesti iPhonen sähköpostiohjelmalla ja etsi siitä linkki ”liity Microsoft Teams-kokoukseen”. Aktivoi linkki kaksoisnapauttamalla. Jos käytät iPhonen omaa Mail-sähköpostiohjelmaa, linkkiä ei välttämättä aina tule näkyviin. Jos näin käy, kannattaa kokeilla toista sähköpostiohjelmaa jos mahdollista tai liittyä kokoukseen muulla tavalla, esim Kalenterin kautta.\nVarsinkin ensimmäisellä kerralla linkki saattaa ensin avautua iPhonen Safari-selaimessa. Jos näin käy, pyyhkäise muutaman kerran vasemmalta oikealle ja löydät painikkeen, jolla voit avata linkin Teams-sovelluksella.\nJos käytät Teamsia ensimmäisen kerran, saat nyt kysymyksen, haluatko kirjautua sisään vai liittyä kokoukseen vieraana. Jos sinulla on esim. työpaikan tai koulun kautta saatu Office365-tili, voit halutessasi valita vaihtoehdon kirjaudu sisään ja kirjautua Teamsiin kyseisellä tilillä. Tilin käyttö ei kuitenkaan ole välttämätöntä, jos haluat vain osallistua kokoukseen.\nEnsimmäisellä kerralla saat myös pyynnön antaa Teamsille mikrofonin käyttöoikeuden, jotta äänesi kuuluu kokouksen muille osallistujille.\nJos sinulla ei ole tiliä, valitse kohta ”liity vieraana”. Kun aktivoit tämän kohdan, avautuu tekstikenttä, johon voit kirjoittaa nimesi, jonka kokouksen muut osallistujat näkevät. Kun olet kirjoittanut nimen, löydät tekstikentän vierestä painikkeen liity kokoukseen, kaksoisnapauta tätä painiketta.\nKokouksen asetuksista riippuen saatat nyt päätyä suoraan kokoukseen. Monissa kokouksissa kuitenkin avautuu ensin ikkuna, jossa pystyt määrittämään ääni – ja videoasetukset. Kohdasta videokuva käytössä/ei käytössä voit valita näkyykö kameran kuva kokouksen muille osallistujille. Mikrofonin mykistys -kohdasta voit valita, onko mikrofonisi kokouksen alkaessa mykistettynä vai ei. Valinnat tehdään normaalisti kaksoisnapauttamalla. Näitä asetuksia voit muuttaa myös kokouksen aikana. Kun olet valinnut haluamasi asetukset, voit kaksoisnapauttaa näytön alareunasta löytyvää liity-painiketta. Nyt liityt kokoukseen. Kokouksen järjestäjän asetuksista riippuen päädyt joko suoraan kokoukseen tai odottamaan, että joku kokouksen osallistuja hyväksyy liittymispyyntösi.\nKun olet liittynyt kokoukseen ja kokous alkaa, Teams-sovellus siirtyy kokouksen aikana käytettävään näkymään.\nTässä näkymässä heti yläreunassa on tieto kokouksen kestosta. Tämän jälkeen löytyy keskustelu-painike, josta pääset kokouksen viesteihin. Viestien käyttö on kuvattu tarkemmin ohjeessa Teamsin iOS-sovellus.\nSeuraava painike on participants. Tätä kaksoisnapauttamalla päädyt listaan, jossa näkyvät kaikki kokouksessa sillä hetkellä olevien sekä muiden kokoukseen kutsuttujen henkilöiden nimet. Pääset tästä listasta takaisin edelliseen näkymään normaalisti vasemman yläkulman takaisin-painikkeella.\nParticipants-painikkeen jälkeen on oma nimesi.\nNäiden jälkeen löydät painikkeen, josta voit ottaa videokuvan käyttöön. VoiceOver sanoo sen kohdalla joko ota videokuva käyttöön tai poista käytöstä riippuen nykyisestä tilasta.\nSeuraavasta painikkeesta voit mykistää mikrofonin tai poistaa mykistyksen. Varsinkin isommissa kokouksissa mykistys voi olla hyvä pitää päällä kun et itse puhu, jotta turhia häiriöääniä vältetään. Sekä videokuvan että mykistyksen tilaa vaihdetaan normaaliin tapaan kaksoisnapauttamalla kyseisiä painikkeita.\nMykistys-painike on jo melko lähellä ikkunan alareunaa. Jos sinun täytyy mykistää mikrofoni tai poistaa mykistys, onkin järkevintä viedä sormi aluksi näytön alareunaan ja lähteä sitten etsimään mykistyspainiketta yhden sormen pyyhkäisyillä oikealta vasemmalle.\nMykistyspainikkeen jälkeen löydät vielä painikkeet Valitse äänilaite sekä enemmän puheluvalintoja. Valitse äänilaite -painikkeesta voit vaihtaa äänet esim. kuulokkeista kaiuttimeen tai toisinpäin. Äänet kuitenkin siirtyvät automaattisesti, jos esim. kytket tai irrotat kuulokkeet, eli useimmiten tämän painikkeen käyttö ei ole tarpeen. Enemmän puheluvalintoja -painikkeen takaa löytyy erilaisia lisätoimintoja puheluun liittyen.\nAivan viimeisenä on Lopeta puhelu-painike. Tätä kaksoisnapauttamalla puhelu loppuu välittömästi. Helpoin tapa puhelun lopettamiseen onkin koskettaa näytön alareunaa ja mikäli et heti osu lopeta puhelu-painikkeen kohdalle, voit etsiä sen yhden sormen vaakapyyhkäisyillä.\n← Luetus iOS-laitteelle → Pratsam Readerin käyttö iOS-laitteella


Et koskaan palaa selkeisiin nauhoituksiin näiden jälkeen.\n(1 kpl) Voi, pehmennetty\nKuumenna uuni 350 asteeseen F. Viiva kaksi suurta leivinpaperia, joissa on pergamenttipaperi.\nTee evästeiden taikina: Ravista jauhot, suolaa, leivinjauhetta, leivinjauhea kanelia ja muskottipähkinää keskikokoiseen kulhoon, kunnes ne ovat tasaisesti yhdistettyjä. Erillisessä suuressa maljassa voit yhdistää voin ja sokerit. Voittaa kunnes valo ja pörröinen. Lisää muna, kurpitsa ja vanilja ja sekoita tasaisesti yhteen. Lisäämällä vähitellen kuivat ainesosat ja sekoita kunnes ne on yhdistetty. Peitä taikina muovikelmulla ja säilytä kylmässä kunnes se on hieman lujaa, noin 30 minuuttia.\nTee juustokakku täyttämällä: Yhdistä kermajuusto, sokeri ja vanilja pienessä kulhossa. Sekoita hyvin kunnes seos on sileä. Peitä muovikelmu ja säilytä se kylmänä, kunnes se on hieman lujaa, noin 30 minuuttia.\nTee evästeitä: Sekoita noin ruokalusikallinen evästeiden taikinan ja tasoittaa tasainen, pannukakkuinen ympyrä. Lusikka noin teelusikallinen juustokakku täytetään keskellä. Muodosta toinen ruokalusikallinen evästeiden taikina tasaiseen ympyrään ja aseta täyte päälle. Kiinnitä reunat tiivisteenä ja rullaa täytetty taikina palloon. Roll in kaneli sokeri ja aseta leivinpaperille. Toista, kunnes kaikki taikina on käytössä, välittää evästeet noin 2 “toisistaan. Sekoita evästeiden palloja hieman kädet.\nPaista 10-15 minuuttia, kunnes korkit alkavat särkyä. Levitä leivinpeltiä vähintään 5 minuuttia ennen kuin siirryt telineeseen jäähtymään kokonaan.\nMaapähkinävoi dessert lasagne\nMuñecos de nieve sucios\nBaked Cajun Lohi\n13 Ιδέες κοστουμιών τρελών παιδικών παιδιών\nQui a remporté le concours d’entrées Hyundai Oscar?\nLos nuevos “Burritos de inmersión” de Taco Bell son una maravilla frita\nΗ Starbucks απελευθερώνει ήσυχα το νέο της Frappuccino\nCheez-It Crack on tämän jalkapallokauden uusi Chex Mix\nLe plus gros ver gommeux du monde et d’autres très grosses bonbons\nالهلال الإفطار الساحات\nPâtes crémeuses au poulet et aux champignons\nكعك بودنغ الشوكولاتة الفردي الداكن\nPumpkin juustokakku muffinsseja


Suomi-tietoutta puna-armeijalle vuonna 1939 – Agricola\nSuomi-tietoutta puna-armeijalle vuonna 1939\n25.9.2013 | Pentti Stranius\nFinljandija. Puna-armeijan Suomi-opas 1939 on armeijan joukko-osastoille tarkoitettu venäjänkielinen opas. Se on pienimuotoinen, vajaa 100-sivuinen kirjoitelma Suomesta, jonka tarkoitus oli osoittaa, että talvisodan aikana Suomessa suorastaan odotettiin puna-armeijaa vapauttamaan kurjuudessa kituvan kansan porvariston riistosta.\nTuomikoski, Pekka (toim.) Alkuperäinen kirjoittaja M.Markov: Finljandija. Puna-armeijan Suomi-opas 1939 [Finljandija]. Käännös: Lauri Hannila. Minerva, 2013. 170 sivua. ISBN 978-952-492-776-5.\nToimittaja Pekka Tuomikoski on laatinut Puna-armeijan Suomi-oppaaseen 70-sivuisen johdannon, joka on paikallaan ainakin asiaan ja sotahistoriaan vihkiytymättömälle lukijalle. Varsinaisessa ”oppaassa” käsitellään aluksi historiaa ja maantiedettä, mutta pääosin se on propagandistinen esitys 1920- ja 30-luvun Suomesta, josta on kirjoittajan mukaan tullut todellinen uhka maailmanrauhalle.\nKirjoittajaksi mainittu M. Markov lienee nimimerkki. Suomen sisäpolitiikasta esitetään oppaassa sen verran tiukkoja tulkintoja ja myös yksityiskohtia, että ne antavat aiheen epäillä ”M. Markovin” takana olleen jokunen suomalainenkin haamukirjoittaja – Otto-Ville Kuusisen ja niin sanotun Terijoen hallituksen lähipiiristä.\n”Finljandija” -opas on syntynyt talvisodan aikana, Leningradin sotilaspiirin poliittisessa hallinnossa. Sen tarkoitus on antaa perusinformaatiota ja ilmeisesti nimenomaan ”ideologisesti oikeaoppista tietoa” Suomesta venäläissotilaille. Siksi siitä otettiin reilu 100 000:n kappaleen painos ja myöhemmin lisäpainoksiakin. Opas alkaa luvulla ”Suomen menneisyydestä”, jossa korostetaan suomalaisten ja venäläisten yhteistä taistelua tsarismin sortoa vastaan: Suomen historia on kapinan ja luokkataistelun sävyttämää kautta linjan. ”Mikä Suomi on?”-luku antaa suhteellisen karun kuvan maantieteestä, luonnosta ja vähäväkisestä kansasta. ”Valkoinen Suomi – neuvostovastaisten provokaatioiden pesäpaikka” esittelee 30 sivulla 1920-30-luvun yhteiskunnallisen tilanteen, luokkataistelun ja eri kansanryhmien vastakkainasettelun. Mielenkiintoinen detalji on esimerkiksi vuoden 1919 lopulla julkaistu Mannerheimin avoin kirje presidentti Ståhlbergille. Siinähän Mannerheim vaatii hyökkäystä Pietariin venäläisten valkokenraalien tueksi. Presidentti torjui kuitenkin idean ja pahimmat konfliktit päättyivät Tarton rauhaan 1920.\n1930-luku on oppaan mukaan ollut kauttaaltaan ankeaa aikaa Suomessa. Toki monissa väittämissä on siteeksi paljon tottakin: elettiinhän 1930-luvun alussa koko maailman mitassakin hurjaa pula-aikaa ja myös Lapuan liike nosti päätään. Ei Suomesta aivan syyttä loikattu itänaapuriin. Osa aktiivityöläisistä muilutettiin sinne väkisinkin!\nHistoriallinen ja maantieteellinen osuus on tekstissä vielä suhteellisen maltillista, mutta kun siirrytään vuoden 1917 jälkeisiin tulkintoihin, Suomi ja sen työväenluokan ja talonpoikien ”riistäjät, tilanherrat ja imperialismin lakeijat” saavat kyytiä. Näitä nimeltä mainittuja sotaherroja ovat ”mannerheimit”, ”tannerit”, ”cajanderit”, ”erkot”, ”kalliot” ja muutamat muutkin . Pääsääntöisesti nimet kirjoitetaan oppaassa pienellä ja heitä kuvaavat adjektiivit ovat suunnilleen samaa luokkaa kuin niin sanottujen ”kansanvihollisten” henkilökuvaukset Pravdassa, vuosien 1937-38 oikeudenkäynneissä.\nAlistetut odottamassa vapautusarmeijaa\n”Finljandija” voidaan nähdä puna-armeijan päällikkötasolla eräänlaisena toivekuvana ”valkosuomalaisten” alistamasta maasta ja väestöstä, joka kärsii nälkää ja vainoja – ja vain odottaa vapautusarmeijaa idästä. Suuri merkitys siinä annetaan myös suomalaisten omalle tulevalle kapinalle sortovaltaa vastaan. Suomalaisten ”lahtarikenraalien” aloittaman sodan lopputulos on oppaan laatijoiden mielestä punainen Suomi, johon liitettäisiin Karjala. Tietenkin asiaan kuului myös liittosopimus ystävyydestä ja yhteistyöstä ”Suomen Demokraattisen Tasavallan” ja Neuvostoliiton kesken. Sellainenhan solmittiinkin Terijoen hallituksen ”aloitteesta” joulukuun 1939 alussa.\nOppaan suomalainen toimittaja Pekka Tuomikoski (s.1975) on tietokirjailija, joka on kirjoittanut muun muassa Urho Kekkosesta ja muistakin presidenteistä. Hän on nähnyt tarpeelliseksi (ehkä suomentajan myötävaikutuksella?) selittää lukuisin alaviittein Finljandija-oppaan tekstiä. Liika toisto ja selittäminen miltei häiritsee: kyllä Puna-armeijan Suomi-opas 1939 on sen verran hurjaa tekstiä, että se avautuu sivistyneelle normaalilukijalle ilman selityksiäkin. Aivan toinen asia on se, miten tavallinen puna-armeijan rivisotilas mahtoi aikoinaan oppaaseen suhtautua?\nArvion ensimmäinen versio ilmestyi Keskisuomalainen -lehdessä 28.8.2013


Checklist: 9 vinkkiä parempaan ihoon | Cosmopolitan\nChecklist: 9 vinkkiä parempaan ihoon\nklo 14:31 | 22.8.2014\nPuhdista kasvosi iltaisin kahdesti. Voit ensin käyttää miedompaa puhdistusainetta meikinpoistoon. Käy kasvosi tämän jälkeen huolellisesti vielä läpi tehokkaasti puhdistavalla tuotteella.\nLevitä aurinkosuojaa myös kaulalle ja dekolteelle. Ethän unohda myöskään käsiä! Nämä alueet altistuvat auringolla yhtälailla kuin kasvojesi iho.\nHiusrajan ja kulmien alueen kosteuttaminen ennen itseruskettavan levittämistä. Muistathan käydä alueet kevyesti läpi kosteusvoiteella, mikäli tavoitteena ei ole Jersey Shore –tyylinen lopputulos.\nOman peitevärisävyn sekoittaminen. Jos kaupan sävyvalikoima ei vastaa tarpeitasi täydellisesti, tai ihosi sävy vaihtelee vuodenajanmukaan, kannattaa omaa talvi- ja kesäsävyä miksailla tarpeen mukaan keskenään. Kuten meikkiartistit konsanaan!\nMeikkisiveltimien puhdistus. Voi, kuinka usein tämä perusasia pääseekään unothumaan. Ihosi kiittää, kun puhdistat nopeasti likaantuvat siveltimet vaikkava hellävaraisella vauvashampoolla tai niiden puhdistukseen tarkoitetulla aineella.\nTyynyliinojen viikottainen vaihtaminen. Tyynyliinat kannattaa pitää puhtaina, samoin pyyhkeitä on suositeltavaa vaihtaa tiheään tahtiin.\nPuhelimen näytön puhdistaminen. Jotkut väittävät, että puhelimen näyttöön voi kertyä enemmän bakteereja kuin vessanpönttöön! Kyllä – haluat siis puhdistaa näyttösi siihen tarkoitetuilla välineillä mahdollisimman usein.\nPuhdista kasvosi heti treenaamisen jälkeen. Ihoon syntyy nopeasti epäpuhtauksia, jos se joutuu hikoilemaan meikkikerroksen alla. Jos et siis halua näyttäytyä jumpassa meikittä, puhdista meikit heti urheiltuasi.\nPidä viikossa ainakin yksi meikitön päivä. Anna ihosi silloin tällöin hengittää ilman kosmetiikkaa.


Syyskoristeita | Kanelia ja kardemummaa\nKoristekurpitsat ovat ihanan helppo ja vaivaton tapa koristaa kotia syksyyn. Tykkään kaikenmallisista ja värisistä koristekurpitsoista, mutta näissä oransseissa on kyllä jotakin tavattoman somaa.\nMuistelen aina lokakuussa vähän haikeana amerikkalaisia kurpitsapeltoja ja etukuistien koristeita. Rakastin sitä runsautta ja värien loistetta, isojen kurpitsojen ja syyskrysanteemien räiskyviä sävyjä. Koristelu aloitettiin hyvissä ajoin ja siitä nautittiin aina kiitospäivään asti.\nMeillä kurpitsakausi on huomattavasti lyhyempi, ainakin ulkosalla. Yleensä pakkanen (ja usein myös lumi) ehtivät vierailulle jo ennen Halloweenia.\nTuo suurempi kurpitsa on muuten hokkaidokurpitsa eli japanilainen talvikurpitsa. Sen sisus on pirtsakan oranssi ja maku täyteläinen. Vielä en ole itse testannut, sillä tämä päätyi meillä alunperin koristetarkoituksiin. Mutta ehkäpä pyöräytän siitä samettisen sopan tai maukkaan lisukkeen. Olen ollut pikkuisen huono käyttämään talvikurpitsaa, olisiko teillä vinkata hyviä valmistustapoja tai reseptejä?\nTunnisteet: decor, lasitettu terassi, piha & puutarha, puutarha, syksy, terassi\nAnne 14. lokakuuta 2018 klo 14.08\nOnpa söpöisiä...noita olisikin ihana laittaa portaille ulos läjäpäin\nChilin siemenet 14. lokakuuta 2018 klo 17.07\nKivan näköisiä, varsinkin noin pienenä.\nNimetön 21. lokakuuta 2018 klo 18.47\nSopivasti chilinen kurpitsakeitto uppoaa meillä lapsillekin. Vaikka ihania tosiaan koristeenakin.


Sergei Prokofjev: Sinfonia Concertante – Jaani Länsiö\nSergei Prokofjevin (1891–1953) viimeisiin kuuluva teos Sinfonia Concertante (1952) valmistui todellisten synnytystuskien saattelemana. Paitsi että kuoleman porteilla täysin mielivaltaiseksi äitynyt Stalin oli heittänyt Prokofjevin formalistisäveltäjien jo ruuhkautuneeseen karsinaan, myös säveltäjä itse sairasteli viimeiset vuotensa. Luomisen tuskaa ei helpottanut, että Prokofjev oli jo kerran epäonnistunut surkeasti sellokonserton säveltämisessä, eikä hän muutenkaan kokenut olevansa sellomusiikissa omalla maallaan. Lopulta Sinfonia Concertante vaati valmistuakseen 20 vuotta ja kaksi versiota yhdestä ja samasta konsertosta.\nEnsimmäinen versio, viiden pitkän vuoden aikana pakerrettu sellokonsertto op. 58, esitettiin vuonna 1938 ja sai julkisen teilauksen. Esitystä luonnehdittiin kohteliaasti fiaskoksi. Musiikkia pidettiin sieluttomana ja soolo-osuutta soittokelvottomana, peräti mahdottomana, ellei solistilla ollut ylimääräisiä tai ylipitkiä sormia. Kantaesitys oli myös sellokonserton ensimmäinen ja viimeinen esitys. Tai niin arveltiin, kunnes Prokofjev kuuli nuoren Mstislav Rostropovitsin suvereenin esityksen vuonna 1947. Vaikka kuulemastaan vaikuttunut Prokofjev vannoi Rostropovitsille ehostavansa konsertosta oitis uuden version varta vasten hänelle, lupauksen täyttäminen kesti viisi vuotta.\nVaikka sellokonsertto op. 58 on ehkä hiljalleen nousemassa osaksi konserttiohjelmistoja, se koetaan edelleen lähinnä sinfonia concertanten raakaversioksi, mikä ei tee täyttä oikeutta sen yksilöllisyydelle. Silläkin on ansionsa: ykköskonsertto ei ole, toisin kuin Sinfonia concertante, neuvostokoneen pehmentämä tai hovikelpoinen virtuoositeos, ja ennen kaikkea sen soolo-osuus on vielä soitinta tuntemattoman säveltäjän oma kokeilu, johon Rostropovitš ei ollut ehtinyt puuttua. Joidenkin kohtien tosin sanotaan olevan jopa niin kömpelösti kirjoitettuja, että soittajan on pakko oikoa ne omaa harkintaansa käyttäen. Vertailu kahden teoksen välillä lienee kuitenkin turhaa, sillä kumpikin ansaitsee paikkansa sellistien kunnioittamana konserttokappaleena. Kuten sellisti Gregor Pjatigorski on sanonut: “Olen kiitollinen, että tämä suuri säveltäjä ja unohtumaton mies on jättänyt meille kaksi suurta selloteosta”.\nSinfonia Concertante on kolmeosainen teos ja nimestään huolimatta täysipainoinen solistikonsertto. Ensiosassa marssimaiset ja melodiset taitteet vuorottelevat sonaattimuodossa ja toisen osan toccata-tyyli kujeilee pistäytyäkseen vuolaissa tunteiden purkauksissa. Finaaliosassa Prokofjev lähettää happamat terveiset Kremliin: Isaak Ljubanin säveltämä, Stalinia ylistävä juomalaulu (“Terveydeksi!”) on muuttunut tahallisen sarkastiseksi, “väärin soitetuksi” renkutukseksi, joka johtaa hiljalleen kiihtyvään, konserton vimmaiseen loppuhuipennukseen.\nKoska Prokofjev ei ollut sellisti, hän joutui turvautumaan Rostropovitšin tukeen soolokuvioita kirjoittaessaan. Sen seurauksena teoksesta muodostui paitsi 1900-luvun suurimpiin virtuooseihin kuuluneen sellistin mittoihin valettu bravuurinumero myös yksi sellokirjallisuuden järkälemäisimmistä taituriteoksista.\nProkofjev, Sergei Teosesittelyt\nPrevious Post:Gustav Mahler: sinfonia nro 4, “Das Himmlische Leben”\nNext Post:Antonín Dvořák: sinfonia nro 7


Suomalainen “ihmelaturi” alkaa olla valmis myyntiin\nLaturin kehittäjän Asmo Salorannan mukaan maailmaa ei valloiteta myymällä lisävarustelatureita. Sen sijaantarkoitus on olla piikkinä suurimpien valmistajien, kuten Applen ja Samsungin lihassa, ja saada nämälisensoimaan ASMO-laturissa käytettyä tekniikkaa. Täysin vastaavanlaisia, automaattisesti toimivia paloturvallisia ja virtaa säästäviä latureita ei ole markkinoilla aiemmin nähty. Laturin toiminnan ydin onkin tarkasti patentoitu. Patentoitua ydintä lukuunottamatta laturissa käytetyt ratkaisut on kuitenkin tuotu tarkoituksella julki.Pienellä suomalaisyrityksellä ei olisi ollut mahdollisuutta patentoida kaikkia laitteessa käytettyjä ratkaisuja, joten näinvietiin esimerkiksi patenttitrolleilta mahdollisuus patentoida laturissa käytettyjä ratkaisuja.\nSen lisäksi, että suurten puhelinvalmistajien toivotaan kiinnostuvan ASMO-laturin teknologiasta, luo suomalaisen laturin tulevaisuudelle toivoa myös EU:ssa puuhattu lainsäädäntö. Senmukaan tulevaisuudessa myytävien puhelimien mukana ei enää automaattisesti toimiteta laturia, vaan mahdollinen laturi myydään erikseen. Tällöinvalinta saattaakin herkemmin kohdistua virtapihiin ja paloturvalliseen ASMO-laturiin. Lisäksi latureiden virrankulutusta tullaan rajoittamaan, ja perinteisillä latureilla helpoin ratkaisu on vain laskea tehoa. ASMO-laturi voi sen sijaan käyttää suurta lataustehoa pienellä hukkavirralla.


Tänään on Suomen ylikulutuspäivä – Elokapina aloittaa Ylikulutuskapinan 6. toukokuuta | Elokapina, Extinction Rebellion Finland\nTänään on Suomen ylikulutuspäivä – Elokapina aloittaa Ylikulutuskapinan 6. toukokuuta\n31.03.2022 | Mediatyöryhmä\nTiedote 31.3.2022, vapaa julkaistavaksi heti\nElokapina palaa kaduille 6.5.2022 alkaen. Toukokuun aikana tapahtuvassa Ylikulutuskapinassa Elokapina järjestää useita mielenilmauksia, joissa tullaan harjoittamaan kansalaistottelemattomuutta monipuolisemmin ja näyttävämmin kuin koskaan.\nTänään, 31. maaliskuuta, on Suomen laskennallinen ylikulutuspäivä. Se tarkoittaa, että suomalaiset ovat kuluttaneet vuoden 2022 osuutensa maailman luonnonvaroista kolmessa kuukaudessa. Suomen hallituksella ei ole sitovia tavoitteita Suomen kulutusperäisten ilmastopäästöjen hillitsemiseksi tai materiaalisen ylikulutuksen vähentämiseksi.\nOECD:n mukaan suomalaisten hiilidioksidipäästöistä noin puolet tuotetaan maan rajojen ulkopuolella. Suomen rajojen sisällä syntyviin ilmastopäästöihin keskittyminen ja muun luonnonvarojen ylikulutuksen huomiotta jättäminen antavat valheellisen kuvan todellisuudesta ja jättävät keinot pysäyttää ilmastokriisin ja luontokadon pysäyttämiseksi puutteellisiksi.\nVarakkaimpien elintapaa ylläpidetään tällä hetkellä koko planeetan tulevaisuuden sekä erityisesti alkuperäiskansojen ja kolonialismin vaikutuksista kärsivien väestöjen kustannuksella. Tähän on tultava muutos. Elokapina kutsuu jokaisen mukaan asettumaan näkyvästi nykyistä tilannetta vastaan.


Business Espoo edistää espoolaisten yritysten menestymistä | Espoon kaupunki\nJulkaistu: 6.7.2021 9.11Päivitetty: 30.8.2021 9.14\nBusiness Espoon verkkosivut, businessespoo.com, uudistuvat syyskuussa samalla, kun koko kaupungin verkkopalvelu uudistuu. Uudet sivut palvelevat entistä paremmin espoolaisia yrittäjiä ja yrityksiä, sillä sivusto on saavutettava ja pohjautuu vahvasti hakutoimintoon. Käyttäjän on näin entistä sujuvampaa löytää etsimäänsä tietoa.\nOta yhteyttä info@businessespoo.fi, puh. 050 513 0321.\nBusiness Espoon asiantuntijat ovat valmiita auttamaan juuri sinun yritystäsi menestymään.


Niin, että miksiköhän? – Näissä neliöissä\nNiin, että miksiköhän?\nFebruary 27, 2018 February 27, 2018 ~ Ida\n“Naiset ei luota. Naiset ei usko. Naiset, naiset, naiset…” Niin, että mistäköhän mahtaa moinen johtua?\nKeräsin tähän alle listan esimerkeistä, jotka ovat sekä omista suhteistani, että lähipiirini naisten vuodatuksista. Niin pidemmistä ihmissuhteista, kuin lyhyemmiksikin jääneistä. Teini-ikäisinä koetuista, kuin jo päälle 30-vuotiaiden kokemista.\n• pieni flirtti toisten kanssa on toisinaan ihan ok, mutta poikaystävä flirttailee yön pimeinä tunteina netissä tyrkkylortoille ja siitä kiinni jäätyään ilmoittaa saavansa vaihdettua tyttöystävänsä uuteen naiseen koska vaan.\n• poikaystävä tunkee tanssilattialla kieltään toisen ämmän kurkkuun ja selittää sitä sitten tyttöystävälle “olin humalassa kato, emmä kato, öö öö”.\n• poikaystävä on pitänyt peliä jo pidemmän aikaa työkaverinsa kanssa ja päätynyt lopulta lievälle fyysisellekin tasolle.\n• poikaystävä pitää omaa tyttöystäväänsä itsestäänselvyytenä, mutta ehtii jakaa jatkuvasti huomiotaan täysin tuntemattomillekin naisille.\n• kuukausia naisen kanssa keskustellut, flirttaillut ja naista piirittänyt mies katoaa seksiä saatuaan kuvioista, kuin tuhka tuuleen.\n• selviää, että poikaystävä on kirjoitellut tuntemattomalle naiselle kauheat määrät, naisen aloitteesta. Valehtelee asiasta kumppanilleen päin naamaa sanoen juttelevansa miespuolisen kaverinsa kanssa… Kun nainen kertoo nähneensä kuvassa toisen naisen, selviää, että tuntematon nainen etsii panoseuraa, ja poikaystävä (vaikkei ole flirttiin lähtenytkään) on unohtanut täysin mainita asuvansa avoliitossa, vaikka muuten on kyllä jauhanut paskaa rivitolkulla naiselle, joka kinuaa häntä kanssaan yöksi baariin.\n• poikaystävä flirttailee kuukausia toisen naisen kanssa netissä, ja asian tultua julki ei itsekkään tajua miksi on ollut täysi idiootti.\n• poikaystävä laittaa yllättäen puolitutun naisen oman parisuhteensa edelle.\n• poikaystävä vihaa tai väheksyy jokaista naisen miespuolista ystävää, koska pitää heitä uhkana. Naisen kuitenkin pitäisi hyväksyä kaikki miehen naispuoliset tutut, vaikka mies on se joka todennäköisimmin suhteessa pettäisi.\n• etäsuhteessa oltaessa poikaystävä ihan vain unohtaa kertoa, että ykköstyttöystävän lisäksi hän pitää kakkostyttöystävää omassa asuinkaupungissaan. Kyllähän sellaisen nyt pitäis olla ihan ok, kun kuitenkin paljon erossa ollaan. Eiku.\n• mies keskustelee naisen kanssa mahdollisesta yhteisestä tulevaisuudesta, mutta nainen saa ystävältään kuulla miehen suunnittelevan suunnilleen häitä jo toisen naisen kanssa.\n• poikaystävän puhelimen näyttö ilmoittaa toistuvasti toisen naisen (yölläkin) laittamista viesteistä.\n• poikaystävä ei ole koskaan rehellisesti kertonut menneisyydestään, ja paljastuu naisen henkilökohtaiseksi painajaiseksi pitkän seurustelun jälkeen.\n• poikaystäväehdokas sänkyyn päästyään päättää muuttaa mukavan hetken raiskaukseksi, koska “kyllä nyt anaalia pitää saada”. ONKO V*TTU IHME, KUN NUORI NAINEN PELKÄÄ JATKOSSA MIEHIÄ?\nKyllä, tiedän naisista löytyvän käsittämättömiä k*sipää-ämmiä myös, joilla ei käy mielessä, että suhteen toisella osapuolella saattaa olla tunteet! Esimerkkinä sanottakaan vaikka sellainen, että eihän ulkomailla toisen miehen sängyn lämmittäminen ole pettämistä… kun siinä on omaan poikaystävään tuhansia kilometrejä välissä.\nMikä helvetti siinä on, että toista voi muka kohdella kuin roskaa. Miten vaikeaa on ajatella sitä, että omilla teoillaan voi aiheuttaa toiselle pahimmillaan trauman ja mielenterveydellisiä ongelmia. Että pahimmillaan toista satuttaa niin pahasti, ettei toinen kykene enää myöhemmin ryhtymään parisuhteeseen, koska ei uskalla luottaa kehenkään.\nMikä ihmissuhteessa rehellisenä, luotettavana ja toiselle hyvänä olemisessa muka on joillekin niin helvetin vaikeaa?\nEttä mikäli olet tehnyt yllä olevia, niin on ihan turha miettiä miksi olet päätynyt eksäksi…\nOn onni tietää, että paskojen joukosta löytyy myös hyviä tyyppejä. Vaikkei niiden löytäminen ole ihan helppoa, eikä kukaan täysin täydellinen ole.\nPosted in Uncategorized\tIhmissuhteetMiehetNaisetParisuhdePettäminen\nNext ›Väriä kaupan purkista.\n5 thoughts on “Niin, että miksiköhän?”\nMä oon nähnyt nämä molemmat puolet elämäni aikana eri parisuhteissa – ollut itse pettäjänä, ja tullut petetyksi. Ihan järkyttävää tuubaa oli sitten kummassa roolissa tahansa, mutta totta kai erityisesti petetylle. Hän kun ei sitä valintaa ole tehnyt.\nToisaalta myös kasvatuksellisia. Sitä on oppinut omia rajojaan – sitä, että mitä kaikkea sitä voikaan toiselta sietää ja sitä, että millaiseen oksetukseen sitä nähtävästi on ollut itsekin, erinäisistä syistä johtuen, valmis. Tokikaan tällaista kasvatuskokemusta ei kenellekään suosittele, hah.\nOma eliölajinsa on sitten vielä nämä tyypit, jotka tietoisesti ryhtyvät toiseksi mieheksi/toiseksi naiseksi. Minun maailmassani ne seivovat samalla sikaviivalla, tai ainakin hyvinhyvin lähellä sitä viivaa, kuin pettäjäpuoliskotkin.\nJoo, tuo on totta, että jos tietää toisen olevan naimisissa/parisuhteessa niin silloin toiseen ei sekaannuta! Joko odotetaan toisen ottavan eron (jos on sellaisen ottaakseen) tai sitten annetaan olla ja etsitään oma seura muualta. Eikä aleta rikkoa mitään.\nJa ylläolevat eivät ole kaikki sellaisia asioita, joista toiselle nyt ovea näyttäisi. Eivät kaikki yhtä pahoja asioita, mutta silti juttuja jotka kohdalle sattuessa satuttavat ja jos kaikki olisikin yhdelle ihmiselle saatikka yhteen suhteeseen osuneet niin olisi siinä kyllä täysin rikki. “Onneksi” nämä on jaettu minulle ja useammallekkin ystävälleni, ja useamman pököpään toimesta. 😂\nMusta ei pettäjäksi ole. Tutustuin kyllä mieheeni ollessani vielä surkeassa suhteessa. Mutta me oltiin täysin kavereita ekat kuukaudet ja sitten kun itsellä alkoi olla olo, että haluan vanhasta suhteesta pois, ilmoitin eksälleni tarvitsevani taukoa ja miettimisaikaa. Ja sitten otin eron kun totesin ettei vanhaa suhdetta saa korjattua ja tällä kertaa ruoho oli vihreämpää aidan toisella puolella. Todella paljon vihreämpää. Ja minut raiskannut eksäni olisi kyllä ansainnut tulla totaalisen petetyksi, jos sikseen tulee! Mutta en vain pysty moiseen.\nAi kauheeta, raiskaus (tai muu fyysinen kajoaminen) on kyllä jotain…jotain sanoinkuvaamatonta. Toivottavasti olet saanut itsesi takaisin ehjäksi, vaikka muistoista tuollaiset kokemukset eivät varmasti ikinä täysin häivy.\nPettämisen raja ja se mitä pettämisellä tarkoitetaan on kyllä niin yksilö- ja pariskuntakohtaista. Esimerkiksi jos mies tanssisi baarissa hitaan jonkun (minulle) tuntemattoman kanssa, niin saattaisi olla pienimuotoinen helvetti irti – tai vähintään vakavan keskustelun paikka. Jos taas tanssipartnerina olisi meidän yhteinen tuttu (eikä tanssi siis myöskään olisi mitään kiehningkiehningiä 😀 ) niin tämä olisi okei. Joskin tuostakin edellyttäisin kuulevani heti! 😀 Jollekulle muulle taas tanssi milloin, missä ja kenen tahansa kanssa olisi kynnyskysymys ja tanssiminen olisi tarkoitettu vain hänen ja kumppanin väliseksi asiaksi. Sekin näkökulma on mun mielestä ihan yhtä oikea.\nTärkeintä olisi siis, että pariskunnan näkemykset kohtaisi ja niistä myös keskusteltaisiin ja rajoja piirreltäisiin. Et meni ne rajat sit tanssimisessa, poskisuukoissa, flirttailuissa, ajan vietossa tai vaikka ihan siellä seksin harrastamisessa asti, nii oisi molemmille selvät. Ja että sit niitä rajoja myös kunnioitettaisiin.\nJoo! Just noin. Ja mun mielestä yksi hyvä sääntö on se, että älä tee mitään, mitä et toiselta hyväksyisi! Jos sun mielestä ei oo ok, että kumppani kuksii kahvitauolla sihteeriä, niin älä itse sekaannu autokorjaamon Penaan. 😅\nJoo, mun eksän mielestä oli ok vaan tunkeutua muhun kostoksi siitä, että halusin muuta kuin hänet. En huutanut tai kieltänyt, koska en edes ehtinyt. Kun toinen ilmoittaa “seksiä nyt tai me ei edes keskustella meidän suhteen asioista” ja huomaat hetken päästä olevasi housut kintuissa, niin ei mun mielestä ihan ole kyse yhteisestä sopimuksesta suoritettu mukava intiimi toiminta. Mutta, meitä on moneen junaan. Mulle ei tosta jäänyt traumoja, ehkä koska mun nykyinen mies on niin totaalierilainen kuin eksäni. Niin mielipiteissään kuin ajatusmaailmaltaan. Mun eksässä oli selkeitä narsistin piirteitä.. jotka jopa hänen äitinsä myönsi lopulta.\nYhh, kamalaa. Onneksi pääsit eroon ja elät nyt onnellisessa, rakastavassa suhteessa! ❤


Taustaa | Madame Rosée\nTykkään viinien lisäksi matkustelusta ja kotiinpaluusta. Haluan tutustua kulttuureihin tavallisen ihmisen tasolta, matkustaen julkisilla liikennevälineillä, asuen mieluummin keskellä asutusta kuin rantahotellissa. Vaikka meret on kyllä kivoja. Reppumatkailijaksi minusta ei kuitenkaan ole, sen verran mukavuudenhaluiseksi olen vuosien varrella kasvanut.\nHaaveeni on saada ”kesämökki” Etelä-Ranskasta. Huoneisto, ei talo, ei niin kliseistä sentään. Olen jonkunsortin frankofiili. Ranskankieli on mielestäni kaunista, ihastuin siihen jo lapsena ja se ihastus on kestänyt. Ei muissakaan kielissä mitään vikaa ole, jokainen on omanlaisensa.\nUpein kokemukseni Ranskassa tähän mennessä oli heinäkuussa 2007, kun vietin viiskymppisiäni. Olimme kultani kanssa Bordeauxissa ja sain häneltä lahjaksi opastetun viinitilakierroksen juuri juhlapäivänä. Illalla ajoimme vielä täpötäydessä raitiovaunussa hotellilta keskustaan, jossa järjestettiin hieno ilotulitus, Bordeaux juhli pääsyään Unescon maailmanperintölistalle, Ranskan kansallispäivää ja synttäriäni!


KeuPa HT - Joensuun Kiekko-Pojat Jääkiekon Live elää verkossa Streaming - SM-liiga\nKeuPa HT – Joensuun Kiekko-Pojat Jääkiekon Live elää verkossa Streaming\nMestis on Suomen toiseksi korkein miesten jääkiekkoliiga. Mestis perustettiin Suomen Jääkiekkoliiton toimesta vuonna 2000 korvaamaan I-divisioona. Se on yksi kuuluisimmista urheilulajeista Suomessa. Joten sinun on valmistauduttava nauttimaan KeuPa HT – Joensuun Kiekko-Pojat Live. Jaamme kaikki tiedot Suomen jääkiekosta kanssasi. Tiedetään kaikki Kiekko-Vantaasta – Forssan Palloseurasta.\nKeuPa HT – Joensuun Kiekko-Pojat -pelin tiedot\nOttelu: KeuPa HT – Joensuun Kiekko-Pojat\nKuinka voin katsoa KeuPa HT – Joensuun Kiekko-Pojat Live virallisella kanavalla?\nC More, TV4 ja MTV3 ovat Suomen Jääkiekon virallisia kanavia. Joten ihmiset ympäri maailmaa voivat nauttia KeuPa HT – Joensuun Kiekko-Pojat -sivustosta C Moren, TV4: n ja MTV3: n virallisilla kanavilla. Virallinen kanava on aina luottamus. Koska vain virallinen kanava saa oikeuden suoratoistaa jokaista tapahtumaa. Jos haluat katsoa KeuPa HT – Joensuun Kiekko-Pojat, sinun tulisi valita C More, TV4 ja MTV3. Jotta voit nauttia suomalaisen jääkiekon suorasta lähetyksestä, sinun on ensin vahvistettava C More-, TV4- ja MTV3-tilauksesi. Ilman tilausta et voi nauttia Mestarien liiga livestä. Siksi älä tule myöhässä, tilaa C More, TV4 ja MTV3 Channel.\nKaikkien fanien on pidettävä silmänsä auki. Päästäksesi KeuPa HT – Joensuun Kiekko-Pojat 2020 -suoratoistoon. Jos he päättävät katsoa kaikki ottelut Teliassa, heidän ei tarvitse paniikkia. Koska se on KeuPa HT – Joensuun Kiekko-Pojat 2020 -lähetysten virallinen kanava. Kanavalle on pieni tilausmaksu.\nVoit katsella KeuPa HT – Joensuun Kiekko-Pojat -peliä Live On C More -sivustolla. Koska se on myös verkkosivusto, joka sisältyy viralliseen lähetykseen. Eri ottelut lähettävät eri kanavia. Joten pidä silmällä C More: ta, jotta voit nauttia suosikkipelistäsi. Tällä kanavalla pääset helposti KeuPa HT – Joensuun Kiekko-Pojat 2020 -livestriimiin.\nTV5 on myös osa virallista suoratoistoa. Se saa myös tekijänoikeudet KeuPa HT – Joensuun Kiekko-Pojat 2020 -suoratoistoon. Tätä varten sinun on vahvistettava tilauksesi. Pidä silmällä KeuPa HT – Joensuun Kiekko-Pojat -aikataulua. Ja nauti kaikista peleistä TV5: ssä. Jos haluat nauttia KeuPa HT – Joensuun Kiekko-Pojat-live-streamista TV5: ssä, se on parempi vaihtoehto.\nYksi suosituimmista KeuPa HT – Joensuun Kiekko-Pojat -kanavista on MTV3. Joka vuosi he juoksevat KeuPa HT – Joensuun Kiekko-Pojat -pelejä. MTV3 saa joitain korkeajännitteisiä otteluita. KeuPa HT – Joensuun Kiekko-Pojat -palvelussa on mahdollista nauttia Live Online -sovelluksesta ilman kaapelia. Voit nauttia kaikista peleistä MTV3: lla. Tätä varten sinun on käytettävä kustannuksia. Ja sinun on vahvistettava MTV3-tilauksesi.\nKuinka katsella KeuPa HT – Joensuun Kiekko-Pojat ilman kaapelia?\nTämän modernin maailman takana on toinen maailma nimeltä Internet-maailma. Jos haluat katsoa KeuPa HT – Joensuun Kiekko-Pojat verkossa ilman kaapelia, sinun on löydettävä käytettävissä olevat kanavat verkossa. Katseleminen ilman kaapelia on yleinen valinta niille, joilla on suuri liikkuvuus, tai yksinkertaisesti niille, jotka eivät halua käyttää kaapelia. Se on paras suoratoistopalvelu sinulle.\nHulu TV on verkko-TV, jossa lähes kaikki asemat ovat käytettävissä planeetalla. Se on yksi isoista TV-asemista. Useista kuuluisista TV-tilaisuuksista ilmoitetaan suorana televisiossa. Joten voit myös katsella Hämeenlinnan Pallokerhoa vs Oulun Kärpät Liveä Hulu Tv: ssä. Kannettavia sovelluksia on saatavana myös Play Kaupasta. Missä voit katsella yhdistelmää NBC-, FOX-, NBC-sovelluksia, Sky-, CBS- ja valtavaa TV-asemaa. Voit ladata monipuolisia sovelluksia Play Kaupasta ja hankkia Hulu TV: n hallinnon. Var KeuPa HT – Joensuun Kiekko-Pojat Live Streaming.\nJos haluat nauttia KeuPa HT – Joensuun Kiekko-Pojat Live Online -sovelluksesta käyttämällä Huloa, tarvitset tilausmaksun. Hulu Basic maksaa vain 5,99 dollaria kuukaudessa, joten se on yksi markkinoiden halvimmista suoratoistopalveluista. Tämä suunnitelma tarjoaa mainostuella pääsyn kaikkiin Hulus-on-demand-ohjelmiin. Hulu Premium antaa sinulle 11,99 dollaria kuukaudessa ja tarjoaa ilman mainoksia suoratoiston suurimmalle osalle Hulus-sisältöä tarvittaessa.\nSling tarjoaa streaming-palvelustaan kaksi haaraa Orange ja Blue kumpikin 30 dollaria kuukaudessa. Pakkaa molemmat paketit ja saat pienen alennuksen 45 dollaria kuukaudessa. Voit nauttia KeuPa HT – Joensuun Kiekko-Pojat -livestä Sling TV: ssä maksamalla maksun.\nFuboTV on yksi parhaista vaihtoehdoista suoratoistokanavalle. Fubo TV on saatavana kaikkeen ICE-jääkiekkoelämään aina. Voit katsella KeuPa HT – Joensuun Kiekko-Pojat -tapahtumaa Voit käyttää Fubo-TV: tä Olet kaikkialla, se ei ole mahdollista. Voit käyttää katukäyttöä Fubo TV: ssä käyttämällä iPhonea, iPadia, Macia, Androidia, kannettavaa tietokonetta ja PC: tä.\nÄlypuhelimia käytetään eniten etsimään jotain, saamaan tietoa kaikesta ja niin edelleen. Älypuhelimien käyttäjille olemme valmiita antamaan sinulle tietoja, joten voit aina nauttia KeuPa HT – Joensuun Kiekko-Pojat Live -tapahtumasta. Voit asentaa virallisen ohjelmiston lähettämistä varten. Tai voit käyttää sitä älypuhelimella noudattamalla ohjeita. Seuraa aina verkkosivustomme ja nauti älypuhelimellasi KeuPa HT – Joensuun Kiekko-Pojat Live Stream -sivustosta.\nJos sinulla on Roku-tili, voit katsoa KeuPa HT – Joensuun Kiekko-Pojat Live-suoratoistoa. Kun olet asentanut Roku, avaa Roku-kanavavarasto lisätäksesi uusia kanavia. Syöttämällä kohdekanavan hakukenttään löydät sovelluksen, asenna se nyt. Sinun on tilattava kanava laitteiltasi, jotta voit käyttää Rokua. Voit käyttää Rokua käyttämällä kanavan tietoja. Sitten voit nauttia live-tapahtumasta KeuPa HT – Joensuun Kiekko-Pojat.\nFire TV Cube ja Fire TV Stick 4K tukevat 4K-resoluutioita ja HDR-protokollia. Fire TV Stick ei. Jos sinulla on televisio, jonka enimmäisarvo on 1080p, tavallinen Fire TV -tikku on hyvä; muuten sinulla on varmasti yksi kahdesta muusta laitteesta. Tämän avulla voit nauttia KeuPa HT – Joensuun Kiekko-Pojat kaikista peleistä.\nJos et voi katsella KeuPa HT – Joensuun Kiekko-Pojat Live -sivustoa missään, voit käyttää muita suoratoistokanavia, kuten Apple TV tai iPad. Apple TV tarjoaa suoratoistopalvelun hintaan 30–40 dollaria kuukaudessa. Apple TV tarjoaa muita palveluita. Apple TV tarjoaa Full HD -videon. Se on myös yksi halvoista suoratoistokanavista verkossa. Tässä Apple TV: ssä ei ole ilmaisia matkoja. Tämä ei ole iso juttu, kun vietät 30–40 dollaria kuukaudessa viihteellesi. Kiire, älä ole myöhässä tilaamaan Apple TV: tä.\nOn olemassa kaikki tiedot KeuPa HT – Joensuun Kiekko-Pojat-strömningsalternativ. Joten kaikki fanit voivat nauttia pelistä. Suoratoistovaihtoehtoja on kaikenlaisia. Kuten ilman kaapelia, virallinen kanava. Sinun on käytettävä sitä oikein päästäksesi otteluun. Ja se vähentää arvokasta aikaa. Sinun ei tarvitse tuhlata aikaa.